title: Manebi

text: Manebi on huoneenlämpötilassa keltaista kiteistä ainetta. Yhdiste liukenee kohtalaisesti veteen, mutta ei juurikaan liukene orgaanisiin liuottimiin lukuun ottamatta kloroformia ja pyridiiniä. Manebin fungisidiset ominaisuudet johtuvat sen hajoamistuotteena muodostuvasta etyleenitiuraamimonosulfidista, joka sitoutuu sienten entsyymien tioliryhmiin. Yhdisteen hajoamistuotteena voi muodostua myös myrkyllistä ja karsinogeenista etyleenitioureaa.


title: Manebi

text: Manebia voidaan valmistaa neutraloimalla nabaamin eli etyleenibistiokarbamiinihapon natriumsuolan vesiliuosta etikkahapon avulla ja saostamalla manebi liuoksesta lisäämällä mangaanisuolaa kuten mangaanikloridia tai -sulfaattia.


title: Manebi

text: Manebia käytetään maataloudessa useiden sienitautien torjuntaan tai ehkäisyyn esimerkiksi perunaviljelmillä. Manebi voidaan ruiskuttaa liuoksena tai jauheena kasvien lehdille ja maaperään. Käsittelemällä manebin vesiemulsiota sinkkisulfaatilla valmistetaan toista yleisesti maataloudessa käytettyä fungisidia mankotsebia.


title: Per Ciljan Skjelbred

text: Per Ciljan Skjelbred (s. 16. kesäkuuta 1987 Trondheim) on norjalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Hertha Berliniä.


title: Per Ciljan Skjelbred

text: Skjelbred voitti TV3-kanavan "Proffdrømmen"-jalkapallokilpailun, ja pääsi palkinnoksi harjoittelemaan Liverpoolin akatemian kanssa viikon ajan. Viikon jälkeen Liverpool tarjosi Skjelbredille juniorisopimusta, mutta hän päätti valita Rosenborgin ja pelit aikuisten sarjassa.


title: Per Ciljan Skjelbred

text: Skjelbred debytoi Rosenborgin edustusjoukkueessa 16 vuoden ja 358 päivän ikäisenä, nuorimpana pelaajana seuran historiassa. Kaudella 2005–2006 hän mursi marraskuussa jalkansa Mestarien liigan ottelussa Olympiakosia vastaan, mutta palasi kentille jo kauden lopulla.


title: Per Ciljan Skjelbred

text:
Elokuussa 2011 Skjelbred siirtyi Bundesliigaan ja Hamburger SV:n joukkueeseen. Hän ei kuitenkaan missään vaiheessa onnistunut vakiinnuttamaan paikkaansa joukkueessa, ja lainasopimuksen kautta Hertha BSC osti hänet lopulta omakseen kesällä 2014.
Norjan A-maajoukkueessa Skjelbred debytoi maaliskuussa 2007. Ensimmäisen maaottelumaalinsa hän teki heinäkuussa 2013 Makedoniaa vastaan.


title: Per Ciljan Skjelbred

text: Skjelbred sai kapteenin nauhan maajoukkueessa edellisen kapteenin Brede Hangelandin lopetettua maajoukkueuransa. Hänen ensimmäinen ottelunsa kapteenina oli syyskuussa 2014 Englantia vastaan Wembleyllä.


title: Per Ciljan Skjelbred

text: Kaikkiaan Skjelbred on pelannut 43 maaottelua ja tehnyt niissä yhden maalin vuosina 2007–2016.


title: Per Ciljan Skjelbred

text: Rosenborg BK


title: Stig Inge Bjørnebye

text: Stig Inge Bjørnebye (s. 11. joulukuuta 1969 Elverum) on norjalainen jalkapalloilija. Hänen pelipaikkansa oli puolustaja. Peliuransa jälkeen Bjørnebye on toiminut valmentajana ja seurajohtajana.


title: Stig Inge Bjørnebye

text: Bjørnebye pelasi Norjan pääsarjassa 110 ottelua edustaen Strømmeniä, Kongsvingeriä ja Rosenborgia, jossa hän voitti Norjan-mestaruuden kausina 1992 ja 1994 sekä Norjan Cupin kaudella 1992. Ulkomailla hän pelasi pisimpään Englannin Valioliigan Liverpoolissa, jota hän edusti 139 Valioliigan ottelussa. Lisäksi Bjørnebye pelasi 13 ottelua Tanskan Superliigan Brøndbyssä sekä Blackburn Roversissa 23 peliä Valioliigassa ja 32 peliä Englannin 1. divisioonassa. Huhtikuussa 2002 Bjørnebyen silmäkuoppa murtui harjoituksissa. Hän pelasi kaudella 2002–2003 vielä yhdessä Liigacupin ottelussa, mutta lopetti uransa vamman seurauksena lääkärin ohjeistuksesta maaliskuussa 2003.


title: Stig Inge Bjørnebye

text: Bjørnebye edusti Norjan poikien ja nuorten maajoukkueita yhteensä 32 maaottelussa. A-maajoukkueessa hän pelasi vuosina 1989–1998 ja 2000 yhteensä 75 ottelua, joissa hän teki yhden maalin. Hän oli mukana MM-kilpailuissa 1994 ja 1998 sekä EM-kilpailuissa 2000.


title: Stig Inge Bjørnebye

text: Bjørnebye valmensi Startia heinäkuusta 2006 syyskuuhun 2007. Maaliskuussa 2015 hän aloitti jo pelaajana edustamansa Rosenborgin urheilutoimenjohtajana.


title: Stig Inge Bjørnebye

text: ¹ Kauden 1987 tilastot puuttuvat


title: Radio Sun Classics

text: Radio Sun Classics (myös Radio SUN Classics) oli pääkaupunkiseudulla toiminut paikallisradio.


title: Radio Sun Classics

text: Radio Sun Classics toimi aiemmin nimellä SUN Helsinki. Radio Sun Classics korvasi SUN Helsingin vuonna 2013.


title: Radio Sun Classics

text: Radio Sun Classics lopetti lähetykset 31. lokakuuta 2016, kun SuomiRock aloitti lähetykset Radio Sun Classicin entisellä taajuudella.


title: Radio Sun Classics

text: Radio Sun Classicsin omisti Beafina Oy.


title: Radio Sun Classics

text: Radio Sun Classicsin ohjelmaformaatin loivat Juha Kakkuri ja kanavan toimitusjohtaja Jari Öystilä. Radio saavutti parissa vuodessa yli 70.000 kuuntelijan viikkopeiton ja se oli yksi suosituimpia kanavia kohderyhmässään.


title: Laurinlähde

text: Laurinlähde on vanha uhrilähde Janakkalan Pyhän Laurin kirkon läheisyydessä Kanta-Hämeessä. Lähdettä on aiemmin nimitetty myös "Janakkalan lähteeksi" ja "Taaran lähteeksi". Lähdettä on käytetty Taara-jumalan palvontaan. Gananderin Mythologia Fennica vuodelta 1789 kertoo siellä pidetyn "bakkanaaleja", jonka takia sinne meneminen on ollut sakon uhalla kielletty. Lähde ei enää muistuta alkuperäistä muotoaan, sillä 1900-luvun alussa se on rajattu kivillä kaivomaiseksi. Lähteen koko on nykyisin 80×80 senttimetriä ja syvyys runsaan metrin.


Norjan alle 21-vuotiaiden jalkapallomaajoukkue on Norjan jalkapalloliiton hallinnoima kansallinen alle 21-vuotiaiden jalkapallojoukkue. Sen paras saavutus alle 21-vuotiaiden Euroopan-mestaruuskilpailuissa on pronssi vuosina 1998 sekä 2013. Kyseessä ovat myös ainoat kerrat, kun Norja on selvinnyt lopputurnaukseen.


title: Christian Ruud

text: Christian Ruud (s. 24. elokuuta 1972 Oslo) on norjalainen entinen tennisammattilainen.


title: Christian Ruud

text: Ruud voitti ammattilaisurallaan vuosina 1991–2001 yhteensä 12 ATP-haastajakiertueen turnausta. ATP:n maailmankiertueella Ruud selvisi kerran finaaliin, vuoden 1995 Swedish Openissa.


title: Christian Ruud

text: Palkintorahoja Ruud ansaitsi urallaan noin 1,4 miljoonaa dollaria.


title: Jason McAteer

text: Jason Wynne McAteer (s. 18. kesäkuuta 1971 Birkenhead, Englanti) on uransa jo päättänyt englantilais-irlantilainen jalkapalloilija. Pelipaikaltaan oikeajalkainen McAteer oli oikea keskikenttäpelaaja. Hän kuului vuosina 1994-2004 Irlannin jalkapallomaajoukkueeseen.


title: Jason McAteer

text: McAteer aloitti ammattilaisuransa Bolton Wanderersissa, jota hän edusti vuodet 1992-1995. McAteerin aloittaessa seurassa joukkue pelasi kolmanneksi korkeimmalla sarjatasolla, mutta McAteerin lähtiessä seurasta se pelasi Valioliigassa. Otteluita McAteerille kertyi Boltonissa 114 ja maaleja kahdeksan.


title: Jason McAteer

text: Heinäkuussa 1995 McAteer siirtyi Valioliigan suurseuraan Liverpool FC:hen. Hän saavutti seurassa viiden kauden aikana vain FA Cupin finaalipaikan vuonna 1996. Otteluita kertyi tasan sata ja maaleja kolme. Vuodet 1999-2001 McAteer edusti Blackburn Roversia. Hänen ensimmäisellä kaudellaan seurassa se pelasi vielä Valioliigassa, mutta kaksi seuraavaa kautta joukkue vietti 1. divisioonassa. McAteer pelasi Blackburnissa 72 ottelua tehden neljä maalia.


title: Jason McAteer

text: Vuodet 2001-2004 McAteer pelasi Sunderland AFC:ssä. Kaksi ensimmäistä kautta seura pelasi Valioliigassa, mutta kolmas kausi eli kausi 2003-2004 kuluikin taas 1. divisioonassa. McAteer pelasi Sunderlandissa 53 peliä tehden viisi maalia. Vuodet 2004-2007 McAteer pelasi kolmanneksi korkeimman sarjatason Ykkösliigan Tranmere Roversissa, joka on kotoisin McAteerin synnyinkaupungista Birkenheadista, 81 ottelua tehden neljä maalia. Hän lopetti uransa vuonna 2007.


title: Jason McAteer

text: Peliuransa jälkeen McAteer toimi vuonna 2009 lyhyen aikaa Tranmere Roversin apuvalmentajana.


title: Jason McAteer

text: McAteer valitsi maajoukkueekseen synnyinmaansa Englannin sijaan isoisänsä synnyinmaan Irlannin. Hän olisi voinut edustaa myös Walesia, jossa hänellä myös on sukujuuria.


title: Jason McAteer

text: Debyytti Irlannin jalkapallomaajoukkueessa tapahtui vuonna 1994. McAteer kuului Irlannin joukkueeseen niin vuoden 1994 kuin 2002 MM-kilpailuissa. Vuoden 1994 kilpailuissa hän pelasi neljä peliä ja vuonna 2002 kaksi peliä. Yhteensä hän pelasi Irlannin maajoukkueessa vuosina 1994-2004 52 ottelua tehden kolme maalia.


title: Jason McAteer

text: Uransa jälkeen McAteer on toiminut muun muassa televisiokommentaattorina ESPN:lle ja pelannut vanhan seuransa Liverpoolin paidassa hyväntekeväisyysotteluita. Hän oli myös EA Sportsin "FIFA 96"-pelin kansainvälisen version kansikuvassa yhdessä Ronald de Boerin kanssa vuonna 1995.


title: Suicide Squad (elokuva)

text: Suicide Squad on vuonna 2016 ensi-iltansa saanut David Ayerin ohjaama ja käsikirjoittama yhdysvaltalainen supersankarielokuva, joka pohjautuu DC Comicsin luomaan samannimiseen antisankarijoukkoon. Se on Worlds of DC:n kolmas elokuva ja sen pääosissa ovat Will Smith, Jared Leto, Margot Robbie, Joel Kinnaman, Viola Davis, Jai Courtney, Jay Hernandez, Adewale Akinnuoye-Agbaje, Ike Barinholtz, Scott Eastwood ja Cara Delevingne. Amanda Wallerin johtama hallituksen salainen yksikkö värvää vangittuja superrikollisia hengenvaarallisiin operaatioihin ja pelastamaan maailman voimakkaalta uhalta vastineeksi näiden tuomioiden lieventämisestä.


title: Suicide Squad (elokuva)

text: Warner Bros. julkisti kehittäneensä elokuvaa Suicide Squadista helmikuussa 2009. Ayer allekirjoitti sopimuksen elokuvan käsikirjoittamisesta ja ohjaamisesta syyskuussa 2014 ja lokakuuhun mennessä näyttelijöiden valinta oli alkanut. Kuvaukset alkoivat Torontossa huhtikuussa 2015 ja päättyivät saman vuoden elokuussa.


title: Suicide Squad (elokuva)

text: "Suicide Squad" sai ensi-iltansa New Yorkin Beacon Theatressa 1. elokuuta 2016 ja elokuvateattereihin se saapui 5. elokuuta 2016. Elokuva voitti vuoden 2017 Oscar-gaalassa parhaan maskeerauksen palkinnon. Elokuvan jatko-osa, "The Suicide Squad", saa ensi-iltansa 6. elokuuta 2021.


title: Suicide Squad (elokuva)

text: Teräsmiehen kuoleman johdosta, ARGUS-järjestöä johtava Amanda Waller muodostaa Belle Reven vankilaan vangituista vaarallisista rikollisista Iskuryhmä X:n pakottaakseen nämä vaarantamaan henkensä äärimmäisen vaarallisissa operaatioissa. Ryhmään kaavailtuja henkilöitä ovat tarkka-ammuntaan erikoistunut palkkamurhaaja Deadshot, mielenvikainen Harley Quinn, opportunistinen varas Kapteeni Bumerangi, pyrokinesiaa osaava entinen gangsteri El Diablo, liskomaisia piirteitä omaava kannibaali Killer Croc sekä köysikiipeilytaidoistaan tunnettu palkkasoturi Slipknot. Eversti Rick Flag saa tehtäväkseen toimia ryhmän kenttäjohtajana ja jokaisen jäsenen kaulaan piikitetään nanoräjähde, joka aktivoidaan mikäli he eivät tottele tai yrittävät paeta.


title: Suicide Squad (elokuva)

text: Alun perin Wallerin värväämien henkilöiden joukossa oli myös Flagin tyttöystävä June Moone, arkeologi, joka oli kirottua patsasta koskettaessaan joutunut ”Lumoojattarena” tunnetun noitamaisen hengen riivaamaksi. Lumoojatar kuitenkin pakenee Wallerin hallinnasta ja vapauttaa veljensä Incubusin hengen, minkä jälkeen he valtaavat Midway Cityn ja aloittavat suunnitelmansa tehdä maailmasta metaihmisten hallitseman. Waller päättää lähettää Iskuryhmä X:n kaupunkiin uskotellen näille kyseessä olevan terrori-isku. Juuri ennen lähtöä ryhmään liittyy myös Katana, joka kantaa mystistä Sielunviejä-miekkaa ja toimii Flagin henkivartijana.


title: Suicide Squad (elokuva)

text: Harleyn rakastettu ja tämän mielenvikaisuuden aikaansaaja, Jokeri, kidnappaa Belle Reven turvallisuuspäällikkö Griggsin saadakseen selville missä nanoräjähteet ovat valmistettu ja uhkailee erään tiedemiehen deaktivoimaan Harleyn räjähteen. Aistiessaan iskuryhmän lähestymisen, Lumoojatar tuhoaa näiden helikopterin, pakottaen nämä jatkamaan kävellen. Matkalla Bumerangi uskottelee Slipknotille, että nanoräjähteet ovat vain hämäystä. Slipknot yrittää paeta ja hänet tapetaan, minkä jälkeen ryhmä joutuu Lumoojattaren kätyreiden hyökkäämäksi. Päästyään määränpäähänsä, heille paljastuu, että oli evakuoida Waller, joka pyrki peittämään oman osallisuutensa Lumoojattaren hyökkäykseen, ARGUSin salaisesta komentokeskuksesta.


title: Suicide Squad (elokuva)

text: Ryhmä saattaa Wallerin katolle, mutta häntä noutamaan tullut helikopteri oli joutunut Jokerin kaappaamaksi ja hänen kätyreidensä tulittaessa iskuryhmän jäseniä, Harley yrittää kiivetä kyytiin. Waller käskee ampumaan helikopterin alas ja Jokeri pudottaa Harleyn kopterista. Jokerin oletetaan kuolleen, mutta Harley selviää ja liittyy takaisin ryhmään. Lumoojattaren kätyrit kidnappaavat Wallerin ja Flag on valmis lähtemään yksin tämän perään, koska muiden iskuryhmäläisten nanoräjähteet oli deaktivoitu. Mutta nämä päättävät lopulta lähteä Flagin perään osoittaakseen arvoisuutensa. Iskuryhmäläisten taistellessa Lumoojattaren kätyreitä vastaan, luutnantti GQ Edwardsin johtamat Navy SEAL -sotilaat ja Killer Croc sukeltavat aktivoimaan pommin Incubusin tappamiseksi. El Diablo käyttää voimiaan pidätelläkseen Incubusia, kunnes pommi räjäyttää heidät molemmat.


title: Suicide Squad (elokuva)

text:
Lumoojatar osoittautuu iskuryhmälle liian kovaksi vastustajaksi, kunnes Harley teeskentelee vannovansa uskollisuutta tälle saadakseen tämän sydämen irti. Killer Croc ja Deadshot räjäyttävät portaalin ja Flag murskaa Lumoojattaren sydämen, tappaen tämän ja palauttaen Junen entiselleen. Waller palauttaa iskuryhmäläiset Belle Reveen, mutta heidän tuomioitaan on vähennetty 10 vuodella ja kaikille, paitsi Kapteeni Bumerangille, oli myönnetty muutamia etuuksia. Pian kuitenkin helikopterin putoamisesta selvinnyt Jokeri saapuu ja vapauttaa Harleyn. Lopputekstien välissä näytetyssä kohtauksessa, Waller tapaa Bruce Waynen, joka lupaa auttaa salaamaan tämän osuuden Lumoojattaren toimiin vastineeksi metaihmisiä koskevista tiedostoista.
Kun elokuvan jatko-osa julkistettiin, David Ayerin oli alun perin tarkoitus palata sen ohjaajaksi, mutta erosi projektista ohjatakseen sen sijaan "Gotham City Sirensin". Tämän seurauksena Gavin O’Connor palkattiin uudeksi ohjaajaksi sekä yhdeksi käsikirjoittajista ja tuotannon piti alun perin alkaa lokakuussa 2018, mutta se viivästyi, koska käsikirjoitus muistutti liian paljon "Birds of Preytä". James Gunn palkattiin myöhemmin uudeksi ohjaajaksi ja käsikirjoittajaksi. Elokuvan suunniteltu ensi-ilta on 6. elokuuta 2021. Lisäksi Gunn tulee ohjaamaan elokuvan ja paljastettiin, että "The Suicide Squad" ei ole ensimmäisen elokuvan suora jatko-osa, vaan uusi aloitus ja että suurin osa elokuvan hahmoista on uusia.


title: Suicide Squad (elokuva)

text: Christina Hodsonin paljastettiin käsikirjoittavan elokuva nimeltä "Birds of Prey (and the Fantabulous Emancipation of One Harley Quinn)", jossa Harley Quinn jättää Jokerin ja muodostaa Mustan Kanarialinnun ja Metsästäjättären kanssa ryhmän Birds of Prey suojellakseen Cassandra Cainia Gotham Cityssä toimivalta rikollisjohtaja Roman Sionisilta alias Black Maskiltä. Cathy Yan ohjaa elokuvan ja kuvaukset alkoivat tammikuussa 2019.


title: Henry Tiller

text: Henry Tiller (14. kesäkuuta 1914 Trondheim Norja – 4. toukokuuta 1999 Trondheim) oli norjalainen nyrkkeilijä ja olympiamitalisti. Hän voitti olympiahopeaa Berliinin olympialaisissa vuonna 1936 72,6 kilon keskisarjassa. Seuraavan vuoden EM-kilpailuissa hän sijoittui omassa sarjassaan neljänneksi. Tiller edusti urheilu-uransa ajan B-1930:aa.


title: Korttajärvi

text: Korttajärvi on järvi Jyväskylän Puuppolassa. Sen pinta-ala on 0,441 neliökilometriä. Korttajärveen laskee Lehesjärvestä Makkarajoki, ja Korttajärvi laskee Laahajokea Alvajärveen.


title: Pappilanjoki (Jyväskylä)

text: Pappilanjoki on joki Jyväskylän Palokassa. Se laskee Alvajärvestä Palokkajärveen. Sekä Alvajärven että Palokkajärven pinnankorkeus on noin 94,4 metriä, joten Pappilanjoen virtaus on hyvin heikko. Pappilanjoen yli menee Palokanorsi-niminen katu. Pappilanjoen nimi on syntynyt vasta 1800-luvun jälkipuoliskolla Jokelan pappilan mukaan.


title: Erling Nilsen

text: Erling Nilsen (30. joulukuuta 1910 Moss, Norja – 22. huhtikuuta 1984 Moss) oli norjalainen nyrkkeilijä ja olympiamitalisti. Hän saavutti olympiapronssia Berliinin olympialaisissa vuonna 1936 yli 79,4 kilon raskaassa sarjassa. Lisäksi Nilsen voitti seuraavan vuoden EM-kisoista omassa sarjassaan pronssia. Hän edusti urheilu-uransa ajan Bokseklubben Pugilistia.


title: Gloria Milland

text: Gloria Milland (oikealta nimeltään "Mara Fiè", 11. lokakuuta 1940 Cagliari) on italialainen elokuvanäyttelijä.


title: Gloria Milland

text: Pitkän, kauniin ja hienostuneen näyttelijän ensimmäinen elokuva oli Giorgio Simonellin "Fantasmi e ladri" vuonna 1959. 1960-luvun alussa hän omaksui ajan tavan mukaan amerikkalaistyylisen taiteilijanimen. Milland esiintyi lukuisissa komedioissa ja seikkailuelokuvissa, mutta vetäytyi elokuva-alalta jo 1960-luvun lopussa.


title: Valmir Berisha

text: Valmir Berisha (s. 6. kesäkuuta 1996 Albania) on albanialaissyntyinen ruotsalainen jalkapalloilija, joka edustaa Kreikan Superliigassa pelaavaa Panathinaikos FC:tä lainalla AS Romasta. Pelipaikaltaan vasenjalkainen Berisha on hyökkääjä.


title: Valmir Berisha

text: Berisha aloitti junioriuransa Halmstads BK:ssa, josta hän siirtyi tammikuussa 2014 Italian Serie A:n AS Roman Primavera-joukkueeseen. Berisha pelasi joukkueessa puoli vuotta, ennen kuin hän siirtyi elokuussa 2014 lainalla Kreikan Superliigan Panathinaikos FC:hen. Debyytti pääsarjatasolla tapahtui toukokuussa 2015 AO Kerkyraa vastaan.


title: Valmir Berisha

text: Berisha kuului Ruotsin alle 17-vuotiaiden joukkueeseen vuoden 2013 MM-kilpailuissa Yhdistyneissä arabiemiirikunnissa. Hän teki turnauksessa seitsemässä ottelussa yhtä monta maalia ollen turnauksen paras maalintekijä. Ruotsi voitti turnauksesta pronssia. Yhteensä Berisha pelasi alle 17-vuotiaiden maajoukkueessa 16 ottelua tehden kymmenen maalia. Vuodesta 2014 Berisha on kuulunut Ruotsin alle 19-vuotiaiden maajoukkueeseen.


title: Valmir Berisha

text: Berishaa on kutsuttu lempinimellä "Uusi Zlatan Ibrahimović". Lempinimi juontaa juurensa Berishan pelityylin ja taustojen samankaltaisuuteen Ruotsin maajoukkueen tähtipelaajan Zlatan Ibrahimovićin kanssa.


title: Radim Valchař

text: Radim Valchař (s. 20. huhtikuuta 1989 Karvina, Tšekkoslovakia) on tšekkiläinen jääkiekkoilija, joka pelaa Unkarin Erste Ligan Csikszeredassa. Hän on pelipaikaltaan vasen laitahyökkääjä. Valchař on pelannut urallaan kotimaansa lisäksi myös myös Pohjois-Amerikassa, Slovakiassa ja Suomessa.


title: Radim Valchař

text: Valchař on HC Orlován kasvatti. Hän pelasi myöhemmät juniorivuotensa kuitenkin HC Vítkovicessä, jonka A-nuorten paras pistemies ja syöttäjä Valchař oli kaudella 2006–2007 tehoilla 19+23=42. Kevään 2007 pudotuspeleissä hän jakoi Vítkovicen sisäisen piste- ja maalipörssin voiton Jan Káňan kanssa tehoilla 5+3=8. Valchař debytoi kauden aikana myös seuran Extraliga-joukkueessa, jossa hän pelasi yhden runkosarjaottelun.


title: Radim Valchař

text: WHL-joukkue Portland Winterhawks varasi Valchařin koko neljäntenä pelaajana kesällä 2007. Hän siirtyi joukkueeseen kaudeksi 2007–2008, jolloin Valchařin tehot 9+15=24 riittivät Winterhawksin sisäisen pistepörssin Tristan Kingin kanssa jaettuun kolmanteen sijaan. Kaudella 2008–2009 hän oli tehoilla 21+20=41 joukkueen toiseksi paras maalintekijä Chris Francisin kanssa ja sijoittui sisäisessä pistepörssissä kolmanneksi.


title: Radim Valchař

text: Kaudeksi 2009–2010 Valchař vaihtoi WHL-seuraansa Lethbridge Hurricanesiin, josta hän palasi kuitenkin kesken kauden kasvattajaseuraansa HC Orlováan pelaamaan Tšekin kolmanneksi korkeinta sarjatasoa 2. Národní Hokejová Ligaa. Kaudella 2010–2011 Valchař oli joukkueen paras maalintekijä 21 osumallaan, kuten myös kevään 2010 pudotuspeleissä kuudella osumallaan. Kaudella 2010–2011 hän jatkoi samalla sarjatasolla HC Karvinan paidassa, mutta Valchař siirtyi kuitenkin kesken kauden lainalle Slovakian toiseksi korkeimmalle sarjatasolle 1. hokejová liga SR:ään HC 46 Bardejovin riveihin. Hän voitti kauden päätteeksi sarjan mestaruuden.


title: Radim Valchař

text: Kaudella 2012–2013 Valchař jatkoi Bardejovissa ja hän oli runkosarjassa joukkueen toiseksi paras pistemies Tomáš Hričinan jälkeen tehoilla 13+25=38. Valchařin kausi päättyi taas mestaruuteen. Kaudeksi 2013–2014 hän siirtyi Ranskan pääsarja Ligue Magnusiin ja Rapaces de Gapin riveihin. Valchař voitti joukkueen sisäisen piste- ja syöttöpörssin tehoilla 12+19=31. Kevään 2014 pudotuspeleissä hän oli Gapin paras pistemies ja maalintekijä tehoilla 5+6=11. Ranskan liigacupissa Valchař oli joukkueen paras pistemies, syöttäjä ja hän jakoi Gapin sisäisen maalipörssin voiton Nicolas Arrossamenan kanssa tehoilla 4+7=11. Valchař voitti myös joukkueen sisäisen tehotilaston lukemalla +7. Maaliskuussa 2014 hän teki vuoden mittaisen jatkosopimuksen Gapin kanssa.


title: Radim Valchař

text: Valchař oli kaudella 2014–2015, kevään 2015 pudotuspeleissä tehoilla 10+8=18 Gapin paras pistemies ja hän jakoi koko liigan maalipörssin voiton joukkuetoverinsa Boštjan Goličičin kanssa. Valchař voitti kauden päätteeksi Ranskan-mestaruuden. Ranskan liigacupissa hän jakoi tehoilla 5+3=8 Gapin sisäisen piste- ja maalipörssin voiton ja playoff-vaiheessa Valchař voitti joukkueen sisäisen piste- ja syöttöpörssin tehoilla 1+4=5. Kaudeksi 2015–2016 hän siirtyi vuoden mittaisella sopimuksella Mestis-joukkue Kajaanin Hokkiin. Valchařin sopimus kuitenkin purettiin hänen omasta aloitteestaan lokakuussa 2015. Muutamaa päivää myöhemmin hän palasi Ranskan Ligue Magnusiin ja teki loppukauden kattavan sopimuksen nousijajoukkue Boxers de Bordeaux'n kanssa. Valchař voitti kevään 2016 karsintasarjassa joukkueen sisäisen tehotilaston lukemalla +6.


title: Radim Valchař

text: Valchař pelasi alle 20-vuotiaiden MM-kilpailuissa vuonna 2009 sekä alle 18-vuotiaiden MM-kilpailuissa vuonna 2007, joissa hän oli Tšekin paras maalintekijä kolmella osumallaan.


title: Henry Spira

text: Henry Spira (19. kesäkuuta 1927 – 12. syyskuuta 1998) oli belgialais-yhdysvaltalainen eläinten oikeuksien puolustaja. Häntä pidetään yhtenä vaikutusvaltaisimmista 1900-luvun eläinten oikeuksien puolustajista.


title: Henry Spira

text: Spira työskenteli vuonna 1974 perustamassaan Animal Rights International -yhdistyksessä. Spira muistetaan erityisesti hänen vuonna 1976 American Museum of Natural Historyssä järjestämästään eläinkokeiden vastaisesta kampanjasta. Museossa tehtiin kokeita kissojen hyödyntämisestä seksuaalisuuteen liittyvässä tutkimuksessa. Vuonna 1980 Spire julkaisi kokosivun mainoksen The New York Timesissa. Mainoksessa oli kuvattuna kaniini, jonka silmät oli peitetty laastarilla ja teksti "Kuinka monen kanin täytyy sokeutua Revlonin kauneuden tähden?"


title: Henry Spira

text: Spira syntyi Antwerpenissä, Belgiassa. Hänen vanhempansa olivat Maurice Spira ja Margit Spitzer Spira. Maurice ja hänen isänsä työskentelivät timanttiteollisuudessa. Hänen äitinsä isä oli Hampurin päärabbi. Perheen taloudellinen asema oli turvattu. Henrillä oli lastenhoitaja ja hän kävi koulua ranskankielisessä "lycèessä". Henrin ollessa 10-vuotias hänen isänsä muutti Panamaan ja muu osa perheestä muutti Saksaan asuakseen Margitin perheen kanssa. Spira liittyi juutalaisnuorten ryhmään ja alkoi opetella hepreaa.


title: Henry Spira

text: Maurice Spira kutsui perheen luokseen vuonna 1938. Hän oli avannut kaupan, jossa myytiin halpoja vaatteita ja koruja pääasiassa merimiehille. Henry lähettiin nunnien pitämään roomalaiskatoliseen kouluun, jossa opetus tapahtui espanjaksi. Perheen rahat kuitenkin loppuivat ja Henryn täytyi lopettaa koulunkäynti. Hän työskenteli seuraavan vuoden isänsä kaupassa.


title: Henry Spira

text: Henryn ollessa 13-vuotias, joulukuussa 1940, perhe lähti matkalle New Yorkiin Havannan kautta. Perheen isä työskenteli timanttikaupassa ja perhe vuokrasi asunnon West 104th Streetiltä. Henry kävi julkista koulua ja jatkoi heprean opintoja, jotka hän maksoi itse hankkimillaan rahoilla. Henry järjesti Bar mitsvan ja käytti kipaa.


title: Henry Spira

text: Vuonna 1943, opiskellessaan Stuyvesant High Schoolissa, Henri tutustui vasemmistolaiseen ei-uskonnolliseen sionistiryhmään Hashomer Hatzairiin. Ryhmä auttoi nuoria juutalaisia valmistautumisessa kibbutzissa Palestiinassa. Ryhmä järjesti kesäleirejä, joilla opetettiin maanviljelyä luonnossa liikkumista ja miesten ja naisten välistä tasa-arvoa. Peter Singerin mukaan anti-materialismi ja ajattelun riippumattomuus olivat asioita, joita Henry Spira oppi osallistuessaan Hashomer Hatzairin toimintaan. Tuolta ajalta on myös hänen käyttämä hepreankielinen nimi Noah, jota hän käytti myös myöhemmin elämässään. 16-vuotiaana Spira päätti muuttaa kotoaan. Hän asui ja työskenteli iltapäivisin metallialan yrityksessä. Aamupäivisin hän kävi koulua.


title: Henry Spira

text: Vuonna 1944 Spira liittyi Yhdysvaltojen sosialistiseen työväenpuolueeseen. Yhdessä John Blackin kanssa Spira värväsi nuoria New Yorkin lukioista. Spirasta tuli kauppalaivaston merimies kun hän liittyi National Maritime Unioniin vuonna 1945. Kommunistit ja muut vasemmistolaiset pakotettiin eroamaan McCarthyismin aikana ja Spira sai tietää, että hänen oleskelunsa yhdysvaltalaisella kauppa-aluksella oli uhka yhdysvaltain hallitukselle. spira kertoi myöhemmin Peter Singerille, että hän koki olevansa osa peliä, jossa hän taisteli järjestelmää vastaan ja järjestelmä pyrki tasoihin hänen kanssaan.


title: Henry Spira

text: Spira värväytyi Yhdysvaltain armeijaan ja palveli Berliinissä 1953-1954. Hänen tehtävänään oli puhua sadoille sotilaille ajankohtaisista asioista viikoittain. Vietettyään kaksi vuotta armeijassa Spira työskenteli General Motorsin tehtaalla Lindenissä, New Jerseyssä. Tuona aikana Spira oppi miten yksilöt voivat käyttää valtaa toimiessaan erillään organisaatiosta.


title: Alan Hunter

text: Alan Hunter (25. kesäkuuta 1922 Hoveton, Norfolk – 26. helmikuuta 2005) oli brittiläinen rikoskirjailija.


title: Alan Hunter

text: Hunter oli alun perin maanviljelijä, mutta hän ryhtyi pitämään kirja-antikvariaattia ennen kuin kirjoitti ensimmäisen romaaninsa.


title: Alan Hunter

text: Hunter kävi koulua River Buren toisella puolella Wroxhamissa. Hän lopetti koulunkäynnin 14-vuotiaana ja työskenteli isän maatilalla lähellä Norwichia. Hän harrasti purjehtimista jollalla Norfolk Broadsissa, kirjoitti luontojuttuja paikalliseen lehteen ja laati runoja, joita julkaistiin hänen palvellessaan toisessa maailmansodassa Britannian kuninkaallisissa ilmavoimissa.


title: Alan Hunter

text: Hunter avioitui ensimmäisen kirjan ilmestymisvuonna Adelaide Cooperin kanssa, ja he saivat tyttären. Sodan päätyttyä hän vastasi norwichilaisen Charles Cubittin käytettyjen kirjojen osastosta. Neljän vuoden kuluttua vuonna 1950 hän perusti kirjakaupan Norwichiin Maddermarketille.


title: Alan Hunter

text: Vuosina 1955–1998 hän kirjoitti Gently-romaanin lähes joka vuosi. Eläkkeelle jäätyään hän asettui Brundall Norfolkiin, missä hän jatkoi paikallishistorian, luonto- ja purjehdusharrastuksiaan.


title: Alan Hunter

text: Kaikkien Gently-sarjan 46 teoksen päähenkilö on George Gently, ja tapahtumaympäristö on pääasiassa East Anglia. Teoksia ei ole suomennettu.


title: Alan Hunter

text: BBC on esittänyt Hunterin Gently-romaanien pohjalta tehtyä sarjaa "George Gentlyn tutkimukset" vuodesta 2007 alkaen. George Gentlya näyttelee Martin Shaw. Sarja poikkeaa hyvin paljon kirjoista. Tapahtumaympäristönä ei ole Norfolk vaan Northumberland ja Durham, ja kirjojen hahmoista sarjassa esiintyy vain Gently.


title: Vortioksetiini

text: Vortioksetiini (kauppanimellä Brintellix ja Kanadassa Trintellix) on Lundbeckin ja Takedan markkinoille tuoma epätyypillinen masennuslääke (serotoniinimodulaattori ja -stimulantti). USA:n lääkevirasto FDA hyväksyi sen 30. syyskuuta 2013 masennuksen hoitamiseen aikuisilla. Vortioksetiinin käyttöä yleistyneen ahdistuneisuushäiriön hoidossa on myös tutkittu, mutta tutkimukset eivät osoittaneet sen olevan placeboa tehokkaampaa.


title: Vortioksetiini

text: Committee for Medicinal Products for Human Use (CHMP) -järjestön 10. lokakuuta julkistaman positiivisen arvion pohjalta Lundbeck ilmoitti 27. joulukuuta 2013 saaneensa markkinointioikeudet Euroopan alueella Brintellixille.


title: Vortioksetiini

text: 21. huhtikuuta 2011 Lundbeck esitteli vortioksetiinin neljän vaiheen III -kokeiden tulokset vuoden 2011 Amerikan psykiatriliiton vuosittaisessa tapaamisessa. Tilastollisesti merkittäviä vaikutuksia saatiin kahdessa tutkimuksessa; ensimmäinen aktiivinen masennuksen hoito Hamiltonin depression arviointiasteikolla (HAM-D) ja toinen ylläpitohoidossa. Kolmannessa vortioksetiini ei osoittautunut lumelääkettä tehokkaammaksi (jälleen HAM-D -asteikolla) ja neljäs hylättiin poikkeuksellisen vahvan vasteen lumelääkkeeseen takia (Montgomery-Åsbergin masennuksenarviointiasteikko, MADRS).


title: Vortioksetiini

text: Heinäkuussa 2011 Lundbeck julkaisi satunnaistetun kaksoissokkolumelääketutkimuksen tulokset, anaktiivisena viiteaineena venlafaksiini ja toukokuussa 2012 samanlaisen viiteaineena duloksetiini. Molemmat tutkimukset osoittivat vortioksetiinin olevan huomattavan tehokas lumelääkkeeseen verrattuna masennuksen hoidossa.


title: Vortioksetiini

text: Samassa kuussa Lundbeck paljasti myös kolmen vaiheen III -tutkimustulokset, jotka osoittivat vortioksetiinin olevan tehokas lumelääkkeeseen nähden MADRS-asteikolla mitattuna.


title: Vortioksetiini

text: Elokuussa 2012 satunnaistettu kaksoissokkotutkimus vahvisti vortioksetiinin tehokkuuden lumelääkkeeseen verrattuna kaikilla muilla, paitsi Sheehan Disability scale -asteikolla.


title: Vortioksetiini

text: Syyskuussa 2012 satunnaistetussa kaksoissokkotutkimuksessa ilmeni, että 5 milligramman annos on tehokkaampi, kuin lumelääke vain ahdistuksesta oheisairautena kärsivillä potilailla. Saman varmistivat joulukuussa 2012 julkaistu tutkimuksen tulokset, 2.5 mg:n ja 5 mg:n annokset eivät tuota vastetta.


title: Vortioksetiini

text: Vuonna 2014 jotkin tutkimukset osoittivat, että vortioksetiini on tehokas ja hyvin siedetty lääkeaine, kun SSRI/SNRI-lääkkeille ei ole ollut vastetta 20 mg:stä lähtien ja ylläpitohoidossa, jotka kestävät 52 viikkoa.


title: Vortioksetiini

text: Elokuussa 2012 julkaistiin kahden satunnaistetun kaksoisokkotutkimuksen tulokset. Ensimmäisen mukaan vortioksetiini oli tehokkaampi kuin lumelääke, mutta toinen ei antanut tulosta, että vortioksetiini olisi lumelääkettä tehokkaampi, joka ajoi tutkijat miettimään tutkimusastelmien eroja. Kaksi vuonna 2014 tehtyä tutkimusta aikuisilla yleistyneen ahdistuneisuushäiriön potilailla ei tuottanut tulosta 8 viikon ajalla 10 mg:n annoksella.


title: Luonetjärvi

text: Luonetjärvi on järvi Tikkakoskella Jyväskylän pohjoisosassa (vuoteen 2008 Jyväskylän maalaiskunnassa). Sen pinta-ala on 2,174 neliökilometriä ja suurin syvyys noin 20 metriä. Järveen on istutettu kuhaa, harjusta, planktonsiikaa sekä järvisiikaa.


title: Luonetjärvi

text: Luonetjärven saaria ovat ainakin Pukkisaari ja Lammassaari. Järvi laskee etelän suuntaan Korttajärveen Autiojokea pitkin. Sieltä vesi laskee edelleen Alvajärven, Palokkajärven ja Jyväsjärven kautta Päijänteeseen. Luonetjärven rannalla on Luonetjärven varuskunta. Järven eteläpäässä on Tikkakosken taajama ja itäpuolella on Jyväskylän lentoasema.


title: Hajen-luokka (1917)

text: Hajen-luokka oli Ruotsin merivoimien kolmen 1920 valmistuneen sukellusveneen muodostama alusluokka.


title: José Greci

text: José Greci (oikealta nimeltään "Giuseppina Greci", 10. tammikuuta 1941 Ferrara) on italialainen näyttelijä.


title: José Greci

text: Greci syntyi radio- ja tv-toimittajan perheeseen ja opiskeli jonkin aikaa teatteriakatemiassa. Hänen ensimmäinen elokuvaroolinsa oli nuori Neitsyt Maria William Wylerin Italiassa kuvaamassa "Ben-Hurissa" vuonna 1959. Kaunis, kiltti ja viattoman oloinen näyttelijä esiintyi 1960-luvun alusta lähtien lukuisissa eri tyylilajeja edustavissa viihde-elokuvissa. Hän työskenteli myös teatterissa ja televisiossa. Muutamissa spagettiwesterneissä Greci käytti taiteilijanimeä "Liz Havilland".


title: HMS Hajen (1917)

text: HMS Hajen (runkonumerot H ja Hj) oli Ruotsin laivaston vuonna 1920 palvelukseenotettu Hajen-luokan sukellusvene.


title: HMS Hajen (1917)

text: Alus tilattiin Malmöstä Kockums Mekaniska Verkstads AB:lta ja se laskettiin vesille 8. marraskuuta 1917. Alus liitettiin laivastoon 10. toukokuuta 1920.


title: HMS Hajen (1917)

text: Alus poistettiin palveluksesta 19. maaliskuuta 1943 ja se romutettiin Karlskronassa.


title: HMS Sälen (1918)

text: HMS Sälen (runkonumerot S ja Sä) oli Ruotsin laivaston vuonna 1920 palvelukseenotettu Hajen-luokan sukellusvene.


title: HMS Sälen (1918)

text: Alus tilattiin Malmöstä Kockums Mekaniska Verkstads AB:lta ja se laskettiin vesille 31. tammikuuta 1918. Alus liitettiin laivastoon 19. kesäkuuta 1920.


title: HMS Sälen (1918)

text: Alus poistettiin palveluksesta 24. heinäkuuta 1942 ja se romutettiin Karlskronassa.


title: HMS Valrossen

text: HMS Valrossen (runkonumerot V, W ja Wa) oli Ruotsin laivaston vuonna 1920 palvelukseenotettu Hajen-luokan sukellusvene.


title: HMS Valrossen

text: Alus tilattiin Malmöstä Kockums Mekaniska Verkstads AB:lta ja se laskettiin vesille 16. huhtikuuta 1918. Alus liitettiin laivastoon 11. elokuuta 1920.


title: HMS Valrossen


title: Naisten kesken

text: Naisten kesken () on vuonna 1985 ensi-iltansa saanut Joseph Loseyn ohjaama brittiläinen draamaelokuva, jonka pääosissa ovat Vanessa Redgrave, Sarah Miles ja Diana Dors. "Naisten kesken" perustuu Nell Dunnin näytelmään "Steaming" (1981), jonka pohjalta Patricia Losey laati elokuvan käsikirjoituksen. Paul Mills tuotti elokuvan. "Naisten kesken" jäi sekä ohjaaja Loseyn, näyttelijä Dorsin että elokuvaaja Challisin viimeiseksi elokuvaksi. Losey ja Dors kuolivat pian elokuvan kuvauksien jälkeen vuonna 1984, ja Challis jäi eläkkeelle.


title: Naisten kesken

text:
"Naisten kesken" kertoo kolmesta naisesta, jotka tapaavat säännöllisesti lontoolaisessa löylyhuoneessa, jossa he keskustelevat heidän elämistään ja ihmissuhteistaan. Löylyhuone uhataan sulkea, mutta naiset päättävät estää sen.
Nell Dunnin näytelmä "Steaming" sai ensi-iltansa Lontoon Theatre Royal Stratford East -teatterissa vuonna 1981, jolloin näytelmä voitti parhaan uuden komedian Laurence Olivier -palkinnon. Broadwaylla näytelmä sai ensi-iltansa Brooks Atkinson Theatressa 12. joulukuuta 1982. Broadwaylla näytelmää esitettiin 65 esitystä helmikuun 5. päivään 1983 asti.


title: Naisten kesken

text: "Naisten kesken" kuvattiin kolmen miljoonan dollarin budjetilla Buckinghamshiren Iver Heathissa sijaitsevilla Pinewood Studiosilla alkuvuodesta 1984. World Film Services oli elokuvan tuotantoyhtiönä. Georgina Hale oli alun perin Josien roolissa, mutta potkut saatuaan hänet korvasi Patti Love. Hale oli näytellyt Josieta alkuperäisessä näytelmän teatterituotannossa Lontoossa. Näyttelijöille Julie Christielle ja Jacqueline Bisset’ille tarjottiin elokuvan rooleja, mutta he kieltäytyivät, koska rooleilta vaadittiin alastomuutta. Kaikki elokuvan kahdeksan näyttelijää ovat naisia.


title: Naisten kesken

text: "Naisten kesken" sai ensi-iltansa Ranskan Cannesin elokuvajuhlilla vuonna 1985. "Naisten kesken" esitettiin New Yorkin elokuvajuhlilla 28. syyskuuta 1985, Chicagon elokuvajuhlilla lokakuussa 1985 ja Toronton elokuvajuhlilla 3. syyskuuta 1986. Elokuva pääsi suppeaan teatterilevitykseen Yhdysvalloissa 29. elokuuta 1986. Elokuvan levittäjinä olivat Columbia-EMI-Warner Isossa-Britanniassa vuonna 1985 ja New World Pictures Yhdysvalloissa vuonna 1986. "Naisten kesken" julkaistiin ensi kerran VHS:nä vuonna 1986.


title: Jhapan piirikunta

text: Jhapan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä, linnuntietä kolmisensataa kilometriä Kathmandusta itäkaakkoon.


title: Jhapan piirikunta

text: Jhapan piirikuntaa rajaa idässä Intian Länsi-Bengalin ja etelässä Biharin osavaltio. Lännessä piirikunnan naapurina on Morang ja pohjoisessa Ilamin piirikunta.


title: Jhapan piirikunta

text: Jhapan piirikunnassa asui vuonna 2011 yhteensä 812 650 ihmistä (479 743 as. vuonna 1981, 593 737 as. 1991 ja 688 109 as. 2001). Piirikunnan pinta-ala on 1 606 neliökilometriä ja väestötiheys 506 as./km. Hallinnollinen keskus on Chandragadhi (18 949 as., 2011). Piirikunnan kaupunkeja ovat Damak (75 102 as., 2011), Mechinagar (57 545 as.) ja Bhadrapur (18 164 as. 2011). Vuonna 2014 perustettuja uusia kaupunkeja ovat Shiva Satakshi, Birtamod, Shani-Arjun ja Kankai.


title: Jhapan piirikunta

text: Nepalin eteläisen tasangon poikittainen valtatieyhteys kulkee Jhapan kautta. Chandragadhin itäpuolella on noin 1,5 kilometrin kiitotiellä varustettu ja kansallisiin lentoihin käytetty Bhradrapurin lentoasema.


title: Jhapan piirikunta

text: Luonnonmaantieteellisesti piirikunta luetaan Nepalin Itäiseen tasankoon eli Itäisen kehitysalueen Terain eli tasankovyöhykkeen osaksi. Tarkemmassa jaottelussa piirikunnasta 98,8 % sisällytetään alavampaan trooppiseen ja 1,2 % ylempään trooppiseen kasvillisuusvyöhykkeeseen kuuluvaksi. Maakunnassa on Nepalin alavin paikka (Kenchankawal), joka on 58 metriä merenpinnan yläpuolella. Jhapa kuuluu Nepalin perinteisiin teetuotantoalueisiin.


title: Abborren-luokka (1916)

text: Abborren-luokka oli Ruotsin merivoimien kahden 1917 valmistuneen sukellusveneen muodostama alusluokka.


title: Claudiuksen temppeli

text: Claudiuksen temppeli (latinaksi "Templum Divi Claudii") oli temppeli, joka rakennettiin Roomaan jumalaksi korotetulle keisari Claudiukselle. Rakennuttamisen aloitti vuonna 54 Agrippina nuorempi. Keisari Nero määräsi työt lopetettaviksi. Tultuaan valtaan keisari Vespasianus antoi määräyksen, että temppeli pitää rakentaa valmiiksi. Valmistuttuaan se oli Rooman suurin temppeli. Sen raunioita on nähtävissä nykyajan Via Claudialla.


title: Claudiuksen temppeli

text: Temppeli päätettiin rakentaa paikalle, missä oli sijainnut Claudiusten suvun ("gens Claudia") kotitalo. Temppelin jalustaksi rakennettiin 180 kertaa 200 metrin suuruinen terassi, jolle rakennettiin temppeli ja pylväskäytävä ja istutettiin myös puutarha. Terassilla oletetaan olleen Claudiuksen ratsastajapatsaan. Siihen kuului myös nymfaion. Neron aikaisen temppeliin kuuluneen suihkulähteen jäännöksiä on Musei Capitolinissa näytteillä.


title: Claudiuksen temppeli

text: Temppelin myöhemmät vaiheet eivät ole tiedossa. Viimeisen kerran se mainitaan asiakirjoissa vuonna 1217, paavi Honorius III:n bullassa.


title: Claudiuksen temppeli

text: Parhaiten nykymaailmalle on säilynyt osa temppelin terassin itäpuolista osaa. Lisäksi sen jäänteitä voi nähdä osana Santi Giovanne e Paolon kirkon rakenteita. Osa temppelin jäännöksistä on Passionistien luostarin puutarhassa.


title: Polvijärven kirkko

text: Polvijärven kirkko on Polvijärvellä sijaitseva, vuosina 1879–1881 rakennettu puinen päätytornillinen pitkäkirkko, jonka suunnitteli lääninarkkitehti Ferdinand Öhman. Kirkon runkohuoneesta erkanee kuoren puolella ristivartinen poikkilaiva. Kirkontornin kellot ovat vuosilta 1847, 1910 ja 1947. Kirkon pinta-ala on 715 neliömetriä ja siellä on istumapaikkoja 600 hengelle. Kirkon aiemmat 25-äänikertaiset urut oli valmistanut Kangasalan urkutehdas 1961, joka valmisti myös kirkon uudet 17-äänikertaiset urut vuonna 1990. Alttaritaulun "Matteus 11:28" on maalannut S. A. Keinänen vuonna 1882. Alttaritaulu on ollut aiemmin vuonna 1903 puretussa Joensuun vanhassa kirkossa.


title: Polvijärven kirkko

text: Kirkossa tehtiin 1950-luvulla laajoja muutostöitä, joiden yhteydessä taiteilija Lauri Välke teki alttariseinän ja lehterin kaiteiden koristemaalaukset. Tässä yhteydessä rakennuksen uusgotiikkaa edustanut koristeellinen ulkoasu yksinkertaistettiin. Kirkkoa oli ennen 1950-lukua korjattu 1910-luvulla. 1980-luvulla kirkkoa korjattiin uudestaan, jolloin seinissä olevat puukuitulevyt maalattiin valkoisiksi ja mm. kaminalämmitys vaihdettiin sähkölämmitykseksi.


title: Polvijärven kirkko

text: Outokummun alueella sijaitseva samoihin aikoihin rakennettu Kuusjärven kirkko on melko lähellä Polvijärven kirkkoa ennen korjaustöitä erityisesti ulkoasultaan.


title: Polvijärven kirkko

text: Polvijärven kirkko on Polvijärven seurakunnan pääkirkko, ja siellä järjestetään jumalanpalvelus jokaisena kirkkopyhänä vuodenvaihteen ja pääsiäisen välistä aikaa lukuun ottamatta, jolloin kustannussyistä jumalanpalvelukset on siirretty seurakuntatalolle. Kirkon lähistöllä sijaitsevat 1960-luvulta peräisin oleva seurakuntatalo sekä pappila, joka toimii nykyään seurakunnan virastotalona.


title: Fang Bo

text: Fang Bo (, s. 9. tammikuuta 1992 Tongcheng) on kiinalainen pöytätennispelaaja. Oikeakätinen Fang on toukokuussa 2015 ITTF:n maailmanrankingissa kahdeksantena. Tuo sijoitus on hänen uransa paras ranking-sijoitus.


title: Fang Bo

text: Fang saavutti hopeaa kaksinpelistä vuoden 2015 MM-kilpailuista Suzhousta. Hän voitti turnauksessa muun muassa maailmanmestari Xu Xinin ja olympiavoittaja Zhang Jiken. Finaalissa Ma Long kuitenkin voitti Fangin. Fang saavutti joukkuemestaruuden vuoden 2015 maailmancupista. Vuoden 2011 kesäuniversiadeista Shenzhenistä hän voitti kultaa joukkuekilpailusta sekä pronssia kaksin- ja nelinpelistä. Vuoden 2013 kesäuniversiadeista Kazanista Fang saavutti joukkuekultaa.


title: Fang Bo

text: Fang on 170 senttimetriä pitkä ja painaa 58 kilogrammaa.


title: Arne Brustad

text: Arne Brustad (14. huhtikuuta 1912 Oslo – 22. elokuuta 1987 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


title: 21st Century Fox

text: Twenty-First Century Fox, Inc. tai pelkästään Fox on yhdysvaltalainen kansainvälinen mediayhtiö. Se syntyi, kun News Corporation jaettiin kahdeksi yhtiöksi; toinen niistä on News Corp. 21st Century Fox on News Corporationin laillinen jatkaja, ja sen toiminta keskittyy lähinnä elokuva- ja televisiotuotantoon.


title: 21st Century Fox

text: Yhtiöön kuuluu mm. Fox Entertainment Group, joka omistaa 20th Century Fox -elokuvastudion ja Fox-televisioyhtiön. Se omistaa myös osuuden eurooppalaisesta maksutelevisio-operaattori Sky plc:stä.


title: 21st Century Fox

text: Yhtiö ilmoitti joulukuussa 2017 myyvänsä suurimman osan elokuva- ja televisiotoiminnastaan Disneylle. Ne yhtiön osat, joita ei myydä Disneylle, siirtyvät tammikuussa 2019 uuteen Fox Corporation -nimiseen yhtiöön.


title: Nils Eriksen

text: Nils Kristian "Påsan" Eriksen (5. maaliskuuta 1911 Skien – 5. toukokuuta 1975 Moss) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 47 maaottelua vuosina 1931–1939.


title: Odd Frantzen

text: Odd Bernhard Frantzen (20. tammikuuta 1913 Bergen – 2. lokakuuta 1977 Bergen) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


title: Sverre Hansen

text: Sverre Hansen (23. kesäkuuta 1913 Larvik – 22. elokuuta 1974 Larvik) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


title: Rolf Holmberg

text: Rolf Johan Aas Holmberg (24. elokuuta 1914 Skien – 5. heinäkuuta 1979 Skien) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


title: Øivind Holmsen

text: Øivind Josef Holmsen (28. huhtikuuta 1912 Oslo – 23. elokuuta 1996 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 36 maaottelua vuosina 1934–1945.


title: Fredrik Horn

text: Fredrik "Fingen" Horn (8. kesäkuuta 1916 Oslo – 18. marraskuuta 1997 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


title: Magnar Isaksen

text: Magnar Nikolai Isaksen (13. lokakuuta 1910 Kristiansund – 8. kesäkuuta 1979 Oslo) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


title: Henry Johansen

text: Henry Høgfeldt "Tippen" Johansen (21. heinäkuuta 1904 Oslo – 29. toukokuuta 1988 Oslo) oli norjalainen jalkapalloilija, pelipaikaltaan maalivahti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 48 ottelua vuosina 1926–1938.


title: Reidar Kvammen

text: Reidar Osvald Kvammen (23. heinäkuuta 1914 Stavanger – 27. lokakuuta 1998 Stavanger) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen. Hän pelasi Norjan maajoukkueessa 51 ottelua ja teki niissä 17 maalia vuosina 1933–1949.


title: Alf Martinsen

text: Alf Werner "Kaka" Martinsen (29. joulukuuta 1911 Lillestrøm – 23. elokuuta 1988 Lillestrøm) oli norjalainen jalkapalloilija. Hän kilpaili vuoden 1936 kesäolympialaisissa Berliinissä ja kuului siellä lajissa pronssia voittaneeseen miesten joukkueeseen.


The Last Will and Testament of Rosalind Leigh on vuonna 2012 ensi-iltansa saanut Rodrigo Gudiñon ohjaama ja käsikirjoittama kanadalainen kauhuelokuva, jonka pääosissa ovat Aaron Poole ja Vanessa Redgrave. Ohjaaja Gudiño on "Rue Morgue" -aikakauslehden perustaja ja päätoimittaja, ja "The Last Will and Testament of Rosalind Leigh" on hänen ensimmäinen ohjaama ja käsikirjoittama pitkä elokuva. Hän tekee elokuvassa myös cameoroolin poliisina. "The Last Will and Testament of Rosalind Leigh" kuvattiin Torontossa. Rue Morgue Cinema ja Someone At The Door Productions olivat elokuvan tuotantoyhtiöitä.


title: The Last Will and Testament of Rosalind Leigh

text: Antiikkisten esineiden keräilijä Leon Leigh (Aaron Poole) perii hänen edesmenneen äitinsä, Rosalind Leigh’n (Vanessa Redgrave), talon. Utelias Leon saa selville, että koko talo on mystisen kultin pyhäkkö. Useat oudot tapahtumat saavat Leonin vakuuttuneeksi, että hänen äitinsä yrittää tavoittaa häntä tuonpuoleisuudesta.


text: "The Last Will and Testament of Rosalind Leigh" sai ensi-iltansa Belgian Bruggessa Razor Reel Fantasticin elokuvajuhlilla 27. lokakuuta vuonna 2012. Ensi-iltansa jälkeen elokuva kiersi monia elokuvajuhlia, kuten Yhdysvalloissa St. Louisin elokuvajuhlat 9. marraskuuta 2012 ja Isossa-Britanniassa Dead by Dawnin kauhuelokuvajuhlat 25. huhtikuuta 2013. "The Last Will and Testament of Rosalind Leigh" julkaistiin Blu-ray:nä 25. kesäkuuta 2013 ja DVD:nä 30. heinäkuuta 2013.


title: Hesperia (näyttelijä)

text: Hesperia (oikealta nimeltään "Olga Mambelli", 9. heinäkuuta 1885 Bertinoro – 30. toukokuuta 1959 Rooma) oli italialainen näyttelijä ja yksi mykkäelokuvan diivoista.


title: Hesperia (näyttelijä)

text: Varieteenäyttelijänä esiintynyt Hesperia teki ensimmäiset lyhytelokuvansa Cinesille vuonna 1912. Hänen läpimurtonsa oli Augusto Geninan käsikirjoittama ja Baldassarre Negronin ohjaama "Zuma" vuonna 1913. Vuonna 1914 Hesperia ja Negroni siirtyivät Milano Filmsille ja seuraavana vuonna Roomaan Tiber Filmille, joka oli juuri menettänyt suuren tähtensä Francesca Bertinin. Hesperian ja Bertinin välille syntyi ankara kilpailu, jonka tuloksena he tekivät samanaikaisesti kaksi "Kamelianaisen" elokuvaversiota.


title: Hesperia (näyttelijä)

text: Hesperia vetäytyi elokuva-alalta vuonna 1923 mentyään naimisiin ohjaaja Baldassarre Negronin kanssa. Hän teki uransa aikana noin 70 elokuvaa, joista vain harvat ovat säilyneet. Vuonna 1938 hän esiintyi vielä Olga Negronin nimellä elokuvassa "Orgoglio".


title: Väkivallan virkamies

text: Väkivallan virkamies on Matti Yrjänä Joensuun esikoisromaani vuodelta 1976. Sen päähenkilö on rikostutkija Timo Harjunpää. Kirja kertoo arkipäiväisestä helsinkiläisestä surmatyöstä, jossa alkoholisoitunut eläkeläinen on pahoinpidelty hengiltä. Teos julkaistiin e-kirjana vuonna 2011 nimellä "Harjunpää: Väkivallan virkamies".


title: Johan Ludwig Mowinckel

text: Johan Ludwig Mowinckel (22. lokakuuta 1870 – 1. joulukuuta 1943) oli norjalainen laivanvarustaja ja Liberaalipuolueen poliitikko, joka toimi maansa pääministerinä 1924–1926, 1928–1931 ja 1933–1935. Hän osallistui aktiivisesti Kansainliiton toimintaan. Mowinckelin ulkopoliittisia tavoitteita olivat puolueettomuus, pienin mahdollinen sotilaspuolustus ja läheinen suhde Britannian kanssa.


title: HL Tauri

text: HL Tauri ("HL Tau") on erittäin nuori tähti, jolla on ympärillään kaasu -ja pölykiekko. Se sijaitsee Härän tähdistössä. Tähden etäisyys maasta on 450 valovuotta, ja sen näennäinen kirkkaus on 15,1. Tähti on liian himmeä, jotta sen voisi nähdä Maasta paljain silmin.


title: HL Tauri

text: HL Tauri on T Tauri -tähti, jonka spektriluokka on K5 tai K9, ja sen massa on noin 0,55 Auringon massaa. HL Taurin ikä on miljoona vuotta. Tähden lähellä on Herbig-Haro-kohde "HH 15", jolla on kirkas materiasuihku.


title: HL Tauri

text: 1970-luvulla havaittiin tähdestä tulevan infrapunasäteilyn ylimäärä. Vuonna 1982 todettiin HL Taurin kiekon säteilevän saman tyyppistä, erittäin polarisoitunutta säteilyä kuin esimerikiksi DG Tauri ja V536 Aquilae. 1980-luvun puolivälissä arvioitiin muun muassa häkäkaasun pohjalta keikon massaksi 0,01-0,5 Auringon massaa ja kiekon säteeksi on noin 2 000 AU. Vuonna 2014 otettiin kiekosta kuva ALMA-radioteleskoopilla. Kiekossa havaitut aukot kielivät muodostuneista suurista protoplaneetoista. Tämän mukaan kiekon säde olisi noin 146 AU. HL Tauria ympäröivän magneettikentän rakennetta ei täysin tunneta. Kiekon magneettikentällä saattaa olla osuutta planeettojen nopeaan syntyyn.


title: The Naked Truth

text: The Naked Truth voi tarkoittaa ainakin seuraavia:


title: Quentin Merabet

text: Quentin Merabet (syntynyt 9. heinäkuuta 1991) on ranskalainen näyttelijä ja käsikirjoittaja. Hän näyttelee Ulrich Sterniä Code Lyoko evolutionissa. Hänellä on lemmikkikoira ja sisar Morigane.


title: Roope Olenius

text: Roope Olenius (s. 1987 Pori) on suomalainen elokuvantekijä ja näyttelijä. Hän on näytellyt muun muassa elokuvissa Bunny the Killer Thing (2015), Luokkakokous (2015) ja Kaverille Kanssa - Bro Code (2013). Olenius on näytellyt myös televisiosarjoissa Tellus (2014), Syke (2014) ja Kimmo (2015).


title: Roope Olenius

text: Olenius valmistui New York Film Academyn Los Angelesin kampukselta vuonna 2013 elokuvanäyttelijäksi (Bachelor of Fine Arts in Acting for Film).


title: Roope Olenius

text: Kyrsyä – Tuftland on Oleniuksen ensimmäinen pitkä elokuvaohjaus. Hänet palkittiin parhaana ohjaajana elokuvan maailman ensi-illan yhteydessä Other Worlds Austin -elokuvafestivaaleilla Yhdysvalloissa. Elokuva palkittiin parhaana fiktiivisenä elokuvana Arizona underground Film Festivaaleilla, josta Olenius palkittiin samaisen elokuvan tuottajana.


title: Karl Adolf Vilhelm Moberg

text: Karl Adolf Vilhelm Moberg (15. syyskuuta 1840 Helsinki – 9. heinäkuuta 1901 Naantali) oli suomalainen geologi. Hän oli Geologisen toimiston (nyk. Geologian tutkimuskeskus) ensimmäinen johtaja 1885–1893. Moberg oli koulutukseltaan filosofian maisteri ja kaivosinsinööri.


title: Karl Adolf Vilhelm Moberg

text: Mobergin vanhemmat olivat professori, valtioneuvos Adolf Moberg ja Rosina Ulrika Lundenius. Hän pääsi ylioppilaaksi Helsingin yksityislyseosta 1858 ja valmistui Helsingin yliopistosta filosofian kandidaatiksi 1863 ja maisteriksi 1864. Vuoritutkinnon Moberg suoritti 1864 ja opiskeli sitten vuori-insinööriksi Heidelbergissä Saksassa. Hän sai vuorineuvoksen arvon 1896.


title: Karl Adolf Vilhelm Moberg

text: Moberg ja hänen isänsä Adolf Moberg tutkivat Suomessa tapahtuneita maanjäristyksiä.


title: Tōkyō metro

text: Tōkyō metro (, virallisesti 東京地下鉄株式会社, "Tōkyō chikatetsu kabushikigaisha", ”Tokion metro-osakeyhtiö”, ) on Japanin pääkaupungissa Tokiossa metroliikennettä harjoittava yritys. Sillä on yhdeksän metrolinjaa, jotka mudostavat yhdessä Tokion metropolin liikennelaitoksen operoimien linjojen eli Toei-metron kanssa Tokion metron. Yritys on perustettu vuonna 2004 ja sen omistavat yhdessä Japanin valtio (53,4 %) ja Tokion metropoli (46,6 %).


title: Tōkyō metro

text: Tōkyō metron verkosto käsittää yhteensä 179 asemaa. Metrovaunuja yhtiöllä on käytössä 2 719 kappaletta, ja vuonna 2012 se kuljetti keskimäärin 6,44 miljoonaa matkustajaa päivässä. Vuonna 2009 yhtiö tuotti voittoa 63,5 miljardia jeniä, mutta sillä oli samalla velkaa 735 miljardia jeniä.


title: Tōkyō metro

text: Tōkyō metron historia ulottuu 1920-luvulle, jolloin avattiin pääkaupungin ensimmäinen metrolinja. Metroa hallinnoimaan perustettiin vuonna 1941 ”keisarillisen pääkaupungin pikaliikenteen laitos” (), joka tunnettiin lyhyemmin japaniksi nimellä "Eidan" tai englanninkielisellä lyhenteellä "TRTA". 1950-luvulta alkaen verkosto laajeni nopeasti ja nykyään se on 195,1 kilometrin pituinen.


title: Tōkyō metro

text: Tōkyō metro liikennöi yhdeksää linjaa. Tōkyō metron linjat sijaitsevat lähinnä Tokion erillisalueilla, mutta yhteistyö yksityisten rautatieyritysten kanssa sallii monien paikallisjunalinjojen läpiajon metroverkkoon ja toisin päin.


title: Etapit 1–11 Italian ympäriajossa 2015

text: Italian ympäriajon 2015 etappien 1–11 tulokset:


title: Etapit 1–11 Italian ympäriajossa 2015

text:
Lähde: Gazzetta.it
Lähde: Gazzetta.it


title: Etapit 1–11 Italian ympäriajossa 2015

text: Lähde: Gazzetta.it


title: Baztan

text: Baztan () on samannimisen piirikunnan ainoa kunta Nafarroan maakunnassa Espanjan puoleisessa Baskimaassa.


title: Arizkun

text: Arizkun () on kylä Baztanin kunnassa Nafarroan maakunnassa Espanjan puoleisessa Baskimaassa.


title: Igantzi

text: Igantzi () on kunta Nafarroan maakunnassa Espanjan puoleisessa Baskimaassa.


title: Jens Hundseid

text: Jens Hundseid (6. toukokuuta 1883 – 2. huhtikuuta 1965) oli norjalainen opettaja ja maanviljelijäpuolueen poliitikko, joka toimi maansa pääministerinä 1932-1933.


title: Jens Hundseid

text: Hundseid joutui pääministeriksi vastentahtoisesti edeltäjänsä Peder Kolstadin kuoltua kesken virkakauden. Hän pyrki estämään puolustusministeri Vidkun Quislingia saamasta liikaa valtaa maanviljelijäpuolueessa. Saksalaismiehityksen aikana hän kieltäytyi näiden tarjoamasta tehtävästä uuden saksalaismielisen maanviljelijäjärjestön johdossa, mutta liittyi Nasjonal Samling -puolueeseen. Sodan jälkeen häntä arvosteltiin tämän puolueelle tuoman propagandahyödyn takia, ja Hundseid tuomittiin kymmeneksi vuodeksi vankilaan.


title: Hukkabasket

text: Hukkabasket on sipoolainen koripalloseura.


title: Hukkabasket

text: Seura perustettiin vuonna 1989. Sillä on edustusjoukkueet sekä miehissä että naisissa. Miesten edustusjoukkue on pelannut parhaimmillaan III-divisioonassa kaudella 1994–1995. Seuran junioritoiminta aloitettiin kaudella 2005–2006, jolloin sen lisenssimäärä kolminkertaistui, ja jolloin Hukkabasket oli prosentuaalisesti eniten lisenssimääräänsä kasvattanut koripalloseura koko Suomessa. Kaudella 2014–2015 seuran junioritoiminta kattoi pojissa A-, B- ja C-poikien sekä minipoikien ikäluokat ja tytöissä B- sekä minityttöjen ikäluokat. Lisäksi seura järjesti koripallokoulua. Seuran tunnetuin kasvatti lienee Mikael Aalto.


title: Tore Reginiussen

text: Tore Reginiussen (s. 10. huhtikuuta 1986 Alta) on norjalainen jalkapalloilija, pelipaikaltaan keskuspuolustaja. Hän edustaa kaudella 2015 Norjan pääsarjassa pelaavaa Rosenborgia.


title: Tore Reginiussen

text: Reginiussen on edustanut Norjan pääsarjassa myös Tromsøtä, jossa hän pelasi 101 liigaottelua. Ulkomaisissa pääsarjoissa hän on pelannut yhden ottelun Saksan Bundesliigaa Schalke 04:ssä ja 23 ottelua Tanskan Superliigaa OB:ssä.


title: Tore Reginiussen

text: Norjan A-maajoukkueessa Reginiussen teki ensiesiintymisensä vuonna 2008.


title: John Hou Sæter

text: John Hou Sæter (s. 13. tammikuuta 1998) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia.


title: John Hou Sæter

text: Sæter teki ensiesiintymisensä Norjan pääsarjassa 28. syyskuuta 2014, kun Rosenborg voitti Aalesundin kotonaan 3–0. Ottelu oli Sæterin ainoa sarjaottelu kaudella 2014.


title: Ilamin piirikunta

text: Ilamin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä. Ilamin piirikuntaa rajaa idässä Intian Länsi-Bengalin osavaltio. Naapuripiirikuntia ovat etelässä Jhapa, lännessä Morang ja pohjoisessa Panchtharin piirikunta.


title: Ilamin piirikunta

text: Ilamin piirikunnassa asui vuonna 2011 yhteensä 290 154 henkeä (178 356 as. vuonna 1981, 229 214 as. 1991 ja 282 806 as. 2001). Piirikunnan pinta-ala on 1 703 neliökilometriä ja väestötiheys 170 as./km. Hallinnollinen keskus on Ilamin kaupunki (19 427 as., 2011), joka sijaitsee linnuntietä 275 kilometriä Kathmandusta itäkaakkoon. Vuonna 2014 perustettuja uusia kaupunkeja ovat Deumai ja Suryodaya.


title: Ilamin piirikunta

text: Luonnonmaantieteellisesti Ilamin piirikunta luokitellaan osaksi Nepalin itäistä kumpuvyöhykkettä. Tarkemmassa jaottelussa piirikunnasta 15,5 % alempaan trooppiseen, 33,5 % ylempään trooppiseen, 40,1 % subtrooppiseen, 10,6 % lauhkeaan ja 0,3 % subalpiiniseen kasvillisuusvyöhykkeeseen kuuluvaksi. Piirikunta kertoo olevansa tunnettu luonnonmaisemistaan, teentuotannosta ja maataloudestaan. Ilam on Nepalin tärkeimpiä ja perinteisiä teetuotantoalueita.


title: Korisliiga-kausi 2015–2016

text: Korisliiga-kausi 2015–2016 oli 76. kausi, jolloin pelattiin miesten koripallon Suomen mestaruudesta. Kauteen lähti hallitsevana mestarina Joensuun Kataja, joka voitti runkosarjan mutta putosi Korisliigan ensimmäisenä runkosarjavoittajana jo puolivälierissä. Runkosarja alkoi 3. lokakuuta ja päättyi 26. maaliskuuta. Mestaruuden voitti historiansa neljännen kerran Kouvot, joka voitti loppuotteluissa 4–1-voitoin Tampereen Pyrinnön. Sarjasta putosi lapualainen Kobrat.


title: Korisliiga-kausi 2015–2016

text: Erinomaisen runkosarjan pelannut Katajan Teemu Rannikko antoi pääsarjahistorian ensimmäisenä pelaajana yli kymmenen koriinjohtanutta syöttöä ottelua kohden ja valittiin ensimmäisenä pelaajana kolme kertaa peräkkäin kuukauden pelaajaksi. Rannikko valittiin myös Korisliigan Vuoden pelaajaksi. Kouvojen D. J. Richardson valittiin sekä Vuoden ulkomaalaispelaajaksi että loppuottelujen arvokkaimmaksi pelaajaksi. Kauden suurimpia puheenaiheita olivat neljännen ulkomaalaispelaajan salliminen joukkueen pelaavassa kokoonpanossa, Bisons Loimaan sekä KTP-Basketin talousvaikeudet sekä Salon Vilppaan kehittynyt fanitoiminta. Korisliiga teki tällä kaudella uudet katsojakeskiarvoennätyksensä niin runkosarjassa, pudotuspeleissä kuin kaikki ottelut mukaan luettuina, ja seuroista Vilpas ja Kouvot tekivät pudotuspeleissä uudet katsojaennätyksensä. Kaikki ottelut olivat ensimmäisen kerran katsottavissa Fanseat-palvelun kautta.


title: Korisliiga-kausi 2015–2016

text: Suomen Koripalloliitto päätti ensimmäisen kerran toukokuussa 2015 kaudella 2015-2016 voimaan tulevista säännöistä. Eritoten muokattiin rangaistuspykäliä edustuskelvottoman pelaajan peluuttamisesta ja pelaamisoikeuden laajentamisesta rinnakkaislisenssillä. Pelaajien edustuskelvottomuudesta kiisteltiin kaudella 2014–2015 huomattavasti, ja uusien sääntöjen mukaan vanhan 0–40-pisteisen tappiorangaistuksen lisäksi edustuskelvotonta pelaajaa peluuttanutta joukkuetta voidaan rankaista mm. pistemenetyksellä, kotikenttäedun menetyksellä tai pelaamisella tyhjälle katsomolle. Rinnakkaislisenssillä pelaaminen Korisliigassa aiheutti edelliskaudella aiheettomiksi todettuja valituksia, ja uusien sääntöjen mukaan kaksoislisensoidun pelaajan pelaamisoikeus säilyy kummassakin joukkueessa kauden loppuun asti. Vanhojen sääntöjen mukaan kaksoislisenssipelaajan oli siirtotakarajan umpeutuessa päätettävä, kumpaa joukkuetta hän loppukauden edustaa.


title: Korisliiga-kausi 2015–2016

text: Suuri muutos tuli myös seurojen keskenään sopimaan epäviralliseen herrasmiessopimukseen, jonka myötä joukkueen kokoonpanossa sallitaan jatkossa neljä ulkomaalaispelaajaa kolmen sijasta. Muutos hyväksyttiin äänestyksessä äänin 7–4, mikä herätti huolta perinteisten kasvattajaseurojen puolesta. Joukkueiden, joilla ei ole tarpeeksi tasokasta omaa juniorituotantoa uskotaan hyötyvän päätöksestä. Kauden aikana muun muassa Pentti Salmi kritisoi neljän ulkomaalaispelaajan käyttöä Bisonsin ja KTP:n talousongelmien tultua julki.


title: Korisliiga-kausi 2015–2016

text: Edelliskauden päätyttyä taloutensa kanssa ongelmissa ollut Tapiolan Honka päätti olla hakematta lisenssiä kaudelle 2015–2016, ja seuran taustayhtiö Korishonka Oy lopetti toimintansa. Toinen talousongelmista kärsinyt seura, vuodesta 1990 pääsarjassa pelannut Namika Lahti, ilmoitti toukokuun 2015 viimeisenä päivänä luopuvansa Korisliigan sarjapaikastaan. Seuraavana päivänä tiedotettiin seuran miesten edustusjoukkueen taustayhdistys Lahden NMKY:n hakeutumisesta konkurssiin. Namika Lahti pelasi kotiottelunsa yhdessä Suomen hienoimmista koripalloareenoista, Lahden suurhallissa, ja seuran A-pojat olivat juuri voittaneet ikäluokkansa Suomen mestaruuden. Tärkeäksi syyksi Namikan konkurssiin kerrottiin sitoutuvien taustahenkilöiden puute. Toinen konkurssiin hakeutumisen syy olivat talousongelmat, etenkin vanhat velat. Myös uuden areenan vuokra oli vanhaan nähden kaksinkertainen. Namika Lahden velkamääräksi kerrottiin lopulta 400 000 euroa.


title: Korisliiga-kausi 2015–2016

text: Myös muutamilla muilla Korisliigaseuroilla oli ollut taloudellisesti haastavaa. Namikan konkurssi tuli Suomen Koripalloliitolle sen toiminnanjohtajan mukaan yllätyksenä. Korisliigaan avautuneita paikkoja tarjottiin ensisijaisesti I-divisioona A:n kärkipäähän sijoittuneille Korihaille ja Oulun NMKY:lle. Korihait kieltäytyi tarjouksesta aikaisempaan periaatepäätökseensä vedoten, eikä Oulun NMKY:kään ottanut tarjottua sarjapaikkaa vastaan.


title: Korisliiga-kausi 2015–2016

text: Toukokuun päätöksellä Korisliigaa päätettiin täydentää 12 joukkueeseen ja runkosarjan ottelumäärä pudotettiin 34:ään. Päätöksen tarkoitus oli auttaa kansainvälisiä otteluita pelaavia joukkueita ja antaa joukkueille enemmän harjoitusaikaa kauden aikana, minkä toivottiin myös auttavan pelaajien kehittymisessä. Runkosarja oli tarkoitus pelata kolminkertaisena sarjana ja paikallistasauspelinä, jolloin jokainen joukkue olisi pelannut 17 kotiottelua. Pudotuspeleistä puolivälierät pelataan vanhaan tapaan paras viidestä -järjestelmällä, mutta sekä välierät että loppuottelusarja pidennettiin paras seitsemästä -muotoon.


title: Korisliiga-kausi 2015–2016

text: Kahden joukkueen sarjasta luopumisen johdosta Koripalloliitto kokoontui kuitenkin uudestaan kesäkuun puolivälissä ja muutti päätöstään. Sarjalisenssi myönnettiin kymmenelle joukkueelle, jotka pelaavat nelinkertaisen runkosarjan. Runkosarjan kahdeksan parasta joukkuetta jatkavat pudotuspeleihin ja viimeinen putoaa Divisioona A:han. Ottelumäärän pienenemisen toivottiin jälleen helpottavan kansainvälisiin kilpailuihin osallistuvien joukkueiden urakkaa. Sarjajärjestelmä vahvistettiin ja otteluohjelma julkaistiin 21. heinäkuuta 2015.


title: Korisliiga-kausi 2015–2016

text: Korisliigan joukkueista Joensuun Kataja ja KTP-Basket osallistuivat kauden aikana uuteen kansainväliseen sarjaan, FIBA Europe Cupiin. Suurena muutoksena uudessa sarjassa alettiin maksaa seuroille kotiotteluiden järjestelykuluja ja menestyksen mukaan.


title: Korisliiga-kausi 2015–2016

text: Juuri ennen kauden alkua Koripalloliitto ilmoitti vaihtavansa Korisliigan logon mainostoimistolta tilattuun, tekstipainotteiseen uuteen versioon, mikä liittyi liiton laajempaan visuaalisen ilmeen uudistamiseen. Uusi logo otettiin vastaan huomattavan ristiriitaisin mielipitein.


title: Korisliiga-kausi 2015–2016

text: Runkosarjassa tehtiin uusi katsojakeskiarvoennätys, 939 katsojaa per ottelu. Vilpas ja Kouvot keräsivät kotiotteluihinsa keskimäärin yli 1200 katsojaa, ja nelinumeroiseen keskiarvoon ylsivät myös Kataja ja Seagulls. Tuhannen katsojan raja rikottiin 37 prosentissa otteluissa, kun neljä vuotta aikaisemmin sama lukema oli 17 %. Myös pudotuspeleissä tehtiin uusi katsojakeskiarvoennätys, 1578 katsojaa per ottelu. Koko kauden uudeksi ennätykseksi muodostui 1048 katsojaa ottelua kohden.


title: Korisliiga-kausi 2015–2016

text: Salon Vilpas kirjautti kauden loppupuolella korkeita katsojamääriä, muun muassa seuraennätyksensä, 1860 katsojaa, puolivälieräottelussa Kouvoja vastaan 7. huhtikuuta 2016. Myös Kouvot teki uuden katsojaennätyksensä, kun sen Kouvolan jäähallissa pelattua toista kotivälieräottelua oli katsomassa 2909 henkilöä. Seuran yleisöennätys nousi kolmannessa loppuottelussa 3047 katsojaan ja lopulta viidennessä, mestaruuden ratkaisseessa kotiottelussa 3733 katsojaan.


title: Korisliiga-kausi 2015–2016

text: Suomen Koripalloliitto teki kesäkuussa 2015 Elisan kanssa 3+1-vuotisen sopimuksen, jolla Korisliigan televisiointi ja sarjan markkinointi tapahtuivat Elisan kautta. Korisliigan kaikki runkosarja- ja pudotuspeliottelut näkyivät Elisa Viihde -palvelussa, ja ne olivat katsottavissa sekä koti- että ulkomailla, myös mobiililaitteilla. Tuotannossa käytettiin edelliskauden KorisliigaTV:tä varten asennettua automaattikamerajärjestelmää. Myös monikameratuotantoja tehtiin useita. Yhteistyön myötä parannettiin myös peliareenojen verkkoyhteyksiä. Osapuolet tiedottivat järjestelyistä tarkemmin syyskuussa 2015.


title: Korisliiga-kausi 2015–2016

text: Kaikki Korisliigan kauden 2015–2016 ottelut lähetettiin verkkopohjaisen Fanseat-palvelun kautta. Lähes kaikki ottelut näkyvät myös Elisa Viihde -palveluun liittyneiden televisioiden Fanseat-kanavilta. Edellisen kauden tapaan myös Yleisradio ja Ilta-Sanomien ISTV näyttivät otteluita jonkin verran.


title: Korisliiga-kausi 2015–2016

text: Automaattikameroiden kuvauksen laatua pyrittiin parantamaan kauden aikana. Ongelman ratkaisu hidastui Keemotion-yrityksen Sébastien Bellinin loukkaannuttua pahoin Brysselin terroristi-iskuissa 22. maaliskuuta 2016.


title: Korisliiga-kausi 2015–2016

text: Kaikki pudotuspelit lähetettiin Fanseatilla. Loppuottelut televisioitiin YLE TV2:ssa kolmannesta ottelusta alkaen. Kaikki loppuottelut radioitiin YLE Puheella.


title: Korisliiga-kausi 2015–2016

text: Helmikuussa 2016 Bisons Loimaan edustusjoukkue-osakeyhtiön johto ilmoitti Bisonsilla olevan talousongelmia. Joukkue antoi pelaajilleen alustavan luvan neuvotella siirtymisestä muihin seuroihin. Asiantuntijat spekuloivat mahdollisten pelaajasiirtojen vaikuttavan merkittävästi kauden voimasuhteisiin. Bisons päätti luopua ensi kaudesta lähtien kansainvälisistä sarjoista, ja joukkue pyysi lisärahoitusta sponsoreiltaan. Usea Bisonsin avainpelaaja lähti seurasta, minkä johdosta joukkue pelasi yhden ottelun harvinaisesti vain suomalaispelaajilla. Poistuneiden pelaajien tilalle Bisons hankki kulukorvaukseen suostuneita ulkomaalaispelaajia, kuten Alankomaiden maajoukkuepelaaja Yannick Franken. Maaliskuun alussa Loimaalla oli yhä 100 000 euron vaje. Bisons BC Oy:n toimitusjohtaja irtisanoutui toimestaan 18. maaliskuuta.


title: Korisliiga-kausi 2015–2016

text: Helmikuun lopussa 2016 myös vuodesta 1957 lähtien vain yhden kauden Suomen pääsarjan ulkopuolella pelanneella KTP-Basketilla ilmoitettiin olevan talousvaikeuksia. Joukkueen budjettivaje kuluvalta kaudelta oli 60 000 euroa, samoin edelliskausien velkamäärä. Seuran puheenjohtaja Jyrki Lindström oli rahoittanut KTP:tä niin paljon, että hän oli henkilökohtaisesti lähes varaton. Joukkueen talousvaikeuksien tultua julkisuuteen sille tarjottiin apua muun muassa faneilta ja vastaavissa pelastustehtävissä onnistuneilta toimijoilta.


title: Korisliiga-kausi 2015–2016

text: Samaan aikaan KTP:n talousongelmien uutisoinnin kanssa urheiluseurojen talousongelmista puhuttiin laajemminkin. Useat Suomen jääkiekon pääsarjaseurat olivat tehneet Yleisradion selvityksen mukaan satojen tuhansien tai jopa miljoonien eurojen tappioita tilikautta kohden. Kirjoittaja Hippo Taatilan mukaan Bisonsin talousongelmien taustalla oli joukkueen välttämätöntä jatkuvaa menestystä vaatinut budjetointi, ja KTP:llä oli ei-optimaalisesti kootun joukkueen johdosta pelillisiä ongelmia.


title: Korisliiga-kausi 2015–2016

text: Runkosarja alkoi 3. lokakuuta ja päättyy 26. maaliskuuta. Runkosarjaotteluista Seagulls–Bisons pelattiin 4. lokakuuta poikkeuksellisesti suuremmalla areenalla, Helsingin jäähallissa. Ottelua seurasi paikan päällä 3043 katsojaa. Kauden aikana Salon Vilppaan fanitoiminta aktivoitui Korisliigan mittakaavassa poikkeuksellisen suureksi. Vilpas teki seuran katsojaennätyksen 27. helmikuuta 2016, kun 1848 katsojaa seurasi Salohallissa sen voittoa KTP:stä.


title: Korisliiga-kausi 2015–2016

text: KTP-Basket jäädytti Pertti Marttilan pelinumeron 12 kotiottelussaan 7. lokakuuta 2015.


title: Korisliiga-kausi 2015–2016

text: Pyrinnön Damon Williams antoi joulukuussa 42-vuotissyntymäpäivänään sarjan historian toisena pelaajana 2000. koriinjohtaneen syötön. Helmikuussa 2016 hän nousi Korisliigan historian eniten peliminuutteja runkosarjassa kirjauttaneeksi pelaajaksi. Williamsin lisäksi myös Katajan Petri Virtanen ylitti kauden aikana 15 000 pelatun runkosarjaminuutin rajan.


title: Korisliiga-kausi 2015–2016

text: Joulukuussa Pekka Saros tuomitsi 1000. Korisliiga-ottelunsa. Hän oli kaikki palloilulajit huomioiden eniten otteluita Suomen aikuisten pääsarjoissa tuominnut henkilö.


title: Korisliiga-kausi 2015–2016

text: Joensuun Kataja pelasi kansainvälisiä otteluita tammikuun loppuun saakka mutta pysyi rasituksesta huolimatta runkosarjan kärkipaikalla muun muassa tehokkaasti pelanneen Teemu Rannikon ansiosta. Maaliskuussa Rannikko antoi Korisliigan historian kolmantena pelaajana 1500. koriinjohtaneen syötön runkosarjassa.


title: Korisliiga-kausi 2015–2016

text: Maaliskuussa Karhu voitti Kouvot vierasottelussa Lawrence Kinnardin viime hetken korilla. Ottelutallenteen mukaan Kinnardin heitto lähti peliajan päättymisen jälkeen, mutta videotarkistuksia ei Korisliigassa kaudella 2015–2016 käytetty. Kouvot jätti tilanteesta vastalauseen Koripalloliitolle vedoten tasaisen sarjataulukon mahdollisen sijoituksen putoamisen johdosta menetettävään kotiotteluun ja tästä koituviin taloudellisiin tappioihin. Koripalloliitto jätti tilanteen tutkimatta vedoten siihen, että Kouvot jätti vastalauseen liian myöhään.


title: Korisliiga-kausi 2015–2016

text: Runkosarjan lopussa Helsinki Seagullsin suuromistajien uutisoitiin liittyneen mukaan Helsinki Garden -monitoimiareenaprojektiin, minkä johdosta Seagullsin spekuloitiin siirtyvän pelaamaan areenakompleksiin sen valmistuttua.


title: Korisliiga-kausi 2015–2016

text: Ensimmäistä kauttaan Suomessa pelannut ja tammikuussa 2016 muualle siirtynyt Kobrien Lamont Jones voitti korikuninkuuden 20,15 pisteen keskiarvolla. Korikuninkuuteen oikeuttanut pistekeskiarvo oli pienin sitten kauden 2008–2009. Jones oli ainoa kauden aikana yli 20 pisteen keskiarvoon yltänyt pelaaja. Eroa pistetilaston toiseksi tulleeseen Dragan Labovićiin kertyi yli piste ottelua kohden. Huomionarvoista on, että tilaston kärkiviisikon runkosarjan päätösjoukkueista vain Trevis Simpsonin Kataja ei sijoittunut runkosarjassa kolmen viimeisen joukkueen joukkoon. Paras suomalainen kauden pistetilastossa oli 14:ksi 14,97 keskiarvollaan sijoittunut Katajan Teemu Rannikko, jonka lisäksi kukaan muu suomalaispelaaja ei yltänyt yli 13,5 pisteeseen per ottelu. Runkosarjan korkeimmasta yksittäisen ottelun pistemäärästä (38) vastasi Pyrinnön Damon Williams 20. lokakuuta 2015 pelatussa ottelussa Seagullsia vastaan.


title: Korisliiga-kausi 2015–2016

text: Pyrinnön 201-senttinen ja 42-vuotias Damon Williams voitti 12. pääsarjakaudellaan ensimmäisen runkosarjan korikuninkuutensa 9,39 levypallon keskiarvolla. Kyseessä oli sarjan historian ensimmäinen kerta, kun kaudesta 1979–1980 tilastoitu kategoria voitettiin alle 10,00:n keskiarvolla. Williamsin voitto ratkesi vasta viimeisellä runkosarjakierroksella, jonka myötä Kouvojen Ville Kaunisto jäi toiseksi. Kauniston lisäksi suomalaispelaajista Loimaan Tuukka Kotti ylsi tilastossa 20 parhaan joukkoon (14:s) 6,90 keskiarvollaan. Kauden korkein yksittäisen ottelun levypallomäärä oli 20, jonka Kobrien Damen Bell-Holter saalisti 24. lokakuuta 2015 pelatussa ottelussa Vilpasta vastaan. Kauden hyökkäyslevypallotilaston voitti KTP:n Aleksander Herrera 3,43 keskiarvollaan ja puolustuslevypallotilaston Seagullsin Jason Conley 6,88 keskiarvollaan.


title: Korisliiga-kausi 2015–2016

text: Katajan Teemu Rannikko voitti runkosarjan syöttötilaston annettuaan 10,18 koriinjohtanutta syöttöä ottelua kohden, mikä oli lähes tuplasti enemmän kuin toiseksi tulleella Vilppaan Doug Wigginsillä (5,58). Rannikko paransi nimissään ollutta ennätystä, ja kyseessä oli ensimmäinen kerta Suomen pääsarjahistoriassa, kun pelaaja kykeni runkosarjassa yli 10,00 syötön ottelukeskiarvoon. Runkosarjan syöttökuninkuutensa edelliskaudesta uusineelle Rannikolle ykköstila oli jo uran viides, mutta pitkään ulkomailla pelanneen turkulaiskasvatin edellisistä voitoista kolme oli tullut jo yli 15 vuotta aikaisemmin. Yksittäisissä otteluissa Rannikko ylsi 10 koriinjohtaneeseen syöttöön 17 kertaa eli useammin kuin joka toisessa pelaamassaan ottelussa. Hän syötti kolmessa ottelussa 16 koria, jotka olivat kauden korkeimmat lukemat. Syöttökeskiarvon kärkikymmenikköön ylsi suomalaispelaajista Rannikon lisäksi vain Seagullsin Antto Nikkarinen.


title: Korisliiga-kausi 2015–2016

text: Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, minkä jälkeen tuloksesta vähennetään ohiheittojen ja pallonmenetysten määrä. Kauden tehokkain pelaaja oli KTP:n Devonne Giles, jonka tehoindeksi oli keskimäärin 20,50 ottelua kohti. Hänen lisäkseen yli 20,00 indeksiarvoon ylsi Katajan Rannikko, joka oli näin ollen tehoindeksillä mitattuna sarjan paras suomalaispelaaja. Loimaan Tuukka Kotille merkittiin 28 pisteen Korisliigan piste-ennätysottelussaan myös sarjakauden paras yksittäisen ottelun tehoindeksi, kun hän keräsi 22. maaliskuuta 2016 pelatussa ottelussa Katajaa vastaan tehoindeksikseen lukeman 42: Kataja lepuutti ottelussa avainpelaajiaan, ja Kotti joutui seuransa pelaajaongelmien vuoksi kantamaan paljon vastuuta loppukaudesta.


title: Korisliiga-kausi 2015–2016

text: Pyrinnön Ricky Minard otti 5. maaliskuuta 2016 ottelussa Seagullsia vastaan yhdeksän riistoa, joka oli sarjan paras yksittäisen ottelun lukema sitten kauden 2009–2010. Minardin ja riistotilaston voittaneen Wigginsin ottelukohtaiset keskiarvot olivat runkosarjan päättyessä samat (2,33), mutta Wiggins pelasi enemmän otteluita. Suomalaispelaajista keskimäärin vähintään yhteen riistoon per ottelu ylsi vain Kouvojen Kaunisto. Riistotilaston tavoin myös korkein torjuntakeskiarvo kuului Vilppaan pelaajalle, helmikuussa sarjan jättäneelle Cavell Johnsonille. Suomalaispelaajista Alexander Madsen sijoittui torjuntakeskiarvollaan 1,11 kuudenneksi. Vapaaheitoissa tarkin oli Loimaan Paul Hill ennen Katajan Rannikkoa, Karhun Kanervoa, KTP:n Haanpäätä ja Karhun Sarceviciä, jotka kaikki onnistuivat vapaaheitoissaan yli 88-prosenttisesti. Kahden pisteen heitoissa tarkin oli Katajan Scrubb 62,33 prosentin keskiarvolla, ja kuusi pelaajaa ylsi yli 60 prosentin tarkkuuteen, joukossa Kouvojen Kaunisto. Kolmen pisteen heitoissa tarkin oli vain 23 ottelussa pelannut KTP:n Sefton Barrett 43,81 prosentin keskiarvolla. Yli 40 prosentin onnistumistarkkuuteen ylsi 11 pelaajaa, joista seitsemän oli suomalaisia.Katajan Teemu Rannikko voitti kuukauden pelaajan palkinnon joulu–helmikuussa kolme kertaa peräkkäin ensimmäisenä pelaajana sarjan historiassa.


title: Korisliiga-kausi 2015–2016

text: Puolivälierät pelattiin paras viidestä -järjestelmällä eli kolme voittoa riitti ottelusarjan voittoon. Välierissä ja loppuotteluissa siirryttiin tällä kaudella paras seitsemästä -järjestelmään eli neljän voiton ratkaisuun. Pronssimitalit jaetaan yhden ottelun tuloksen perusteella. Pudotuspelit alkoivat 1. huhtikuuta 2016 ja päättyvät toukokuussa.


title: Korisliiga-kausi 2015–2016

text: Kevät 2016 oli ensimmäinen kerta, kun runkosarjassa ensimmäiseksi ja toiseksi sijoittuneet joukkueet putosivat kumpikin jo puolivälierissä ja ensimmäinen kerta, kun runkosarjan voittaja ei selviytynyt välieriin.


title: Korisliiga-kausi 2015–2016

text: Runkosarjan selkeällä marginaalilla voittanut edelliskauden mestari Kataja epäonnistui hävittyään pudotuspeleihin niukasti yltäneelle Nokialle 1–3-voitoin. Epäonnistumiseen vaikutti joukkueen takamiesosaston suppeus: Petri Virtanen ei pelannut pudotuspeleissä, ja runkosarjassa loistanut Teemu Rannikko kärsi loukkaantumisesta ottelusarjan aikana. Katajan päävalmentaja Jukka Toijala syytti asiasta Nokian rajuja peliotteita ja ne sallinutta tuomarilinjaa. Ennätyksellisiä katsojamääriä ottelusarjassaan kerännyt ja näkyvästä kannatustoiminnasta nauttinut Salon Vilpas otti ensimmäisessä kotiottelussaan Kouvoja vastaan ensimmäisen pudotuspelivoittonsa pääsarjassa yli kymmeneen vuoteen. Ottelusarjan kaikki ottelut päättyivät kotivoittoihin, viimeiset kaksi ottelua vain kahden pisteen erolla. Vilpas johti viimeistä, Kouvolassa pelattua ottelua pääosin koko toisen puoliajan Doug Wigginsin 34 pisteen erinomaisen esityksen turvin. D. J. Richardson heitti kuitenkin Kouvoille nopeassa tahdissa kymmenen pistettä ottelun loppuminuuteilla, ja Ilari Seppälä heitti Kouvojen voiton ratkaisseen korin viisi sekuntia ennen ottelun loppua.


title: Korisliiga-kausi 2015–2016

text: Karhu ja Seagulls voittivat kumpikin ensimmäiset kaksi kotiotteluaan. Karhu teki ensimmäisessä Helsingissä pelatussa ottelussa vain 43 pistettä, mikä oli historian pienin pudotuspeleissä tehty pistemäärä. Myös ottelun yhteispistemäärä (112) oli sarjan historian pienin lukema. Edelliset ennätykset olivat Korihaiden 49 pistettä vuodelta 2008 ja LrNMKY-Honka-ottelun 113 pistettä vuodelta 2005. Ottelusarjan ratkaisu venyi viidenteen, Kauhajoella pelattuun otteluun ja jatkoajalle. Ilman avainpelaajaansa Jason Conleyta pelannut Seagulls pelasi ottelun loppuhetket virhetilien täyttymisen takia ilman avausviisikkonsa pelaajia Antti Niskasta, Antto Nikkarista ja Timo Heinosta, mutta voitti tästä huolimatta ja eteni ensimmäisen kerran Seagulls-nimisenä välieriin. Neljännessä otteluparissa Pyrintö ja Bisons voittivat ensimmäiset kotiottelunsa. Pyrintö voitti sarjan kolmannen ottelun kotonaan 31 pistettä heittäneen Ricky Minardin "maailmanluokan suorituksella" ja otti ottelusarjan ratkaisseen vierasvoiton Loimaalla vietyään kolmannen neljänneksen 9–26. Talousvaikeuksista kärsineeltä Bisonsilta loukkaantuivat ottelusarjan aikana avainpelaajat Tuukka Kotti ja Paul Hill, joukkue joutui peluuttamaan keskenkuntoisia pelaajia, ja sentteri Joshua Sparks ei pelannut enää pudotuspeleissä. Pyrinnöltä Antero Lehto kärsi loukkaantumisesta ottelusarjan aikana.


title: Korisliiga-kausi 2015–2016

text: Pyrintö ja Seagulls voittivat kumpikin selvin pisteluvuin ensimmäiset kotiottelunsa. Seagullsin Jason Conley ei pelannut enää välierä- ja mitaliotteluissa jalkavamman vuoksi. Seagulls teki ottelusarjan ensimmäisessä kohtaamisessa Tampereella vain 48 pistettä, mikä oli Korisliigan pudotuspelien välieräsarjahistorian pienin pistelukema 24 sekunnin heittosäännön aikana. Ennen Seagullsia ennätys oli vuonna 2008 ja kahdesti vuonna 2012 heitetty 57 pistettä.


title: Korisliiga-kausi 2015–2016

text: Loppuottelut pelattiin neljästä voitosta. Kotiedun saanut Kouvot lähti ottelusarjaan ennakkosuosikkina. Runkosarjassa voitot menivät Kouvoille 3–1. Kumpikin finalistijoukkue pelasi kotiottelunsa tavallista suuremmilla areenoilla jo kolmantena kautena peräkkäin. Pyrintö oli voittanut aikaisemmin Suomen mestaruuden vuosina 2010, 2011 ja 2014. Kouvot oli voittanut aikaisemmin kolme mestaruutta, viimeisimmän vuonna 2004.


title: Korisliiga-kausi 2015–2016

text: Ensimmäinen loppuottelu Kouvolan Lumon Areenassa oli teknisesti lähes täysin epäonnistunut: ottelu alkoi 15 minuuttia myöhässä, heittokello ja tulostaulu eivät toimineet, ja joukkueet eivät tienneet kaikkia oleellisia pelin kulkuun vaikuttaneita tietoja. Pyrintö jätti ottelusta lopulta käsittelemättä jätetyn protestin mietittyään ennen ottelua, suostuuko se pelaamaan lainkaan kyseisissä olosuhteissa. Itse ottelussa heitettiin 72 kolmen pisteen heittoa. Kouvot johti ottelun alussa selvästi, mutta Pyrintö tasoitti ottelun, joka siirtyi Ricky Minardin korin ansiosta jatkoajalle. Jatkoajalla Minard epäonnistui voittoheitoissaan, mikä varmisti Kouvojen avausvoiton. Kouvoilla Kyle Shiloh onnistui ottelussa kolmen pisteen heitossa seitsemän ja D. J. Richardson viisi kertaa.


title: Korisliiga-kausi 2015–2016

text: Korisliiga-kauden siihenastinen ennätysyleisö, 3380 katsojaa, seurasi Hakametsässä Kouvojen johdossa loppuun asti edennyttä ottelua. Pyrintö hävisi onnistuneet kolmen pisteen heitot 4–15.


title: Korisliiga-kausi 2015–2016

text: Toisessa kotiottelussaan Kouvojen pelaamista seurasi paikan päällä historian ensimmäisen kerran ennätykselliset yli 3000 katsojaa. Pyrintö johti ottelua alkuminuuttien jälkeen koko ajan, ja Kouvot onnistui kahdesta edellisottelusta poiketen kolmen pisteen heitoissaan heikosti. Pyrinnön Damon Williams otti kevään 2016 pudostuspelien siihen mennessä korkeimman levypallomäärän, 16 kappaletta.


title: Korisliiga-kausi 2015–2016

text: Neljäs loppuottelu ratkesi Kouvojen heitettyä eroa Pyrintöön kolmannella neljänneksellä. Kotijoukkue sai lopulta kerättyä vain 56 pistettä. Kouvojen sentteri Thomas Gipson ajettiin ulos kentältä hieman ennen puoliaikaa tämän potkaistua jalkoihinsa virheen arvoisesti takertunutta Joonas Cavénia.


title: Korisliiga-kausi 2015–2016

text: Viidettä loppuottelua seurasi Lumon Areenalla jälleen Kouvojen ennätysyleisö ja sarjan kauden korkein yleisömäärä, 3733 katsojaa. Kouvot heitti ensimmäisellä neljänneksellä 16–0-pisteputken ja vei sen hyvällä heittopelillään pistein 33–19. Kouvot piti piste-eron loppuun asti ja ratkaisi mestaruuden 4–1-otteluvoitoin.


title: Korisliiga-kausi 2015–2016

text: Kouvojen mestaruus oli sen historian neljäs ja ensimmäinen sitten vuoden 2004. Edellisestä seuran mestarijoukkueesta mukana oli pelaajista Ville Kaunisto. Kaikille muille pelaajille miesten Suomen mestaruus oli ensimmäinen. Päävalmentaja Jyri Lehtoselle miesten Suomen mestaruus oli valmentajana ensimmäinen, pelaajana hän voitti SM-kultaa vuonna 2001. Kauden aikana seurassa pelasivat myös maaliskuussa pelikentillä sijaistanut yhdysvaltalainen Malik Story, junioripelaajat Arttu Kukkonen ja Valtteri Leino sekä ulkomaalaispelaajat Austen Rowland ja Brian Fisher. Junioripelaaja Oskari Laine kuului joukkueen kokoonpanoon mutta ei pelannut kauden aikana. Lehtosen apuvalmentajana kauden aikana toimi Antti Hurri.


title: Korisliiga-kausi 2015–2016

text: Liigajoukkueiden kapteenit ja valmentajat äänestivät selvällä äänierolla Katajan Teemu Rannikon vuoden pelaajaksi toisen kerran peräkkäin. Kouvojen D. J. Richardson voitti sekä arvokkaimman ulkomaalaispelaajan että loppuottelujen arvokkaimman pelaajan palkinnon. Vuoden valmentajaksi valittiin ensimmäisen kerran urallaan mestarivalmentaja Jyri Lehtonen. Petri Mäntylä valittiin jo neljännen kerran peräkkäin kauden parhaaksi erotuomariksi. Fair Play -palkinto eli niin sanottu Framin pytty myönnettiin Salon Vilppaalle. Vapaaheitto-palkinnon sai Katajan Rannikko. Korisliigan parhaaksi toimitsijapöydäksi valittiin Helsinki Seagulls.


title: Fredrik Midtsjø

text: Fredrik Midtsjø (s. 11. elokuuta 1993 Stjørdal) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia.


title: Fredrik Midtsjø

text: Midtsjø teki ensiesiintymisensä Norjan pääsarjassa 3. heinäkuuta 2011, kun Rosenborg voitti Sarpsborg 08:n kotonaan 4–0. Hän on edustanut sarjassa myös Sandnes Ulfia, jossa hän pelasi lainasopimuksella 28 ottelua kaudella 2014.


title: Uninvited (elokuva)

text: Uninvited () on vuonna 1999 ensi-iltansa saanut Carlo Gabriel Neron ohjaama italialais-yhdysvaltalainen jännitysdraamaelokuva, jonka pääosissa ovat Vanessa Redgrave ja Franco Nero, jotka ovat ohjaaja Neron vanhemmat. Ohjaaja Nero työskenteli myöhemmin äitinsä kanssa elokuvassa "Kuume" (2004), jonka Nero ohjasi. "Uninvited" kertoo miehestä, jota syytetään hänen nuoruuden rakkautensa, johon hänellä oli pakkomielle, ja tämän perheen murhaamisesta.


title: Uninvited (elokuva)

text: "Uninvited" perustuu James Gabriel Bermanin romaaniin, jonka pohjalta ohjaaja Nero laati elokuvan käsikirjoituksen. Barolo Films, Mediaset ja No Limit Films olivat elokuvan tuotantoyhtiöinä. Elokuva kuvattiin Floridan Miamissa. "Uninvited" sai ensi-iltansa 26. marraskuuta 1999 Argentiinan Mar del Platan elokuvajuhlilla. Italiassa elokuva sai ensi-iltansa 19. toukokuuta 2000 ja Yhdysvalloissa Hollywoodin elokuvajuhlilla Los Angelesissa 6. elokuuta 2000. "Uninvited"-elokuvan levittäjänä oli Vine International Pictures. Elokuva julkaistiin DVD:nä 3. syyskuuta 2001.


title: Stefan Strandberg

text: Ken Remi Stefan Strandberg (s. 25. heinäkuuta 1990 Lyngdal) on norjalainen jalkapalloilija, pelipaikaltaan keskuspuolustaja. Hän edustaa Venäjän liigassa pelaavaa Krasnodaria.


title: Stefan Strandberg

text: Strandberg teki ensiesiintymisensä Norjan pääsarjassa Tippeligaenissa 12. syyskuuta 2009, kun hänen edustamansa Vålerenga hävisi vieraissa Fredrikstadille 1–3. Yhteensä hän pelasi seurassa 59 liigaottelua vuosina 2009–2011. Helmikuussa 2012 Strandberg siirtyi samassa sarjassa pelaavaan Rosenborgiin, jota edusti 79 liigaottelussa vuosina 2012–2015. Heinäkuussa 2015 hän siirtyi Venäjän liigan Krasnodariin.


title: Stefan Strandberg

text: Norjan A-maajoukkueessa Strandberg teki ensiesiintymisensä 19. marraskuuta 2013 ystävyysottelussa Skotlantia vastaan.


title: Stefan Strandberg

text: ¹ Kauden 2008 tilastot puuttuvat


title: Gry Østvik

text: Gry Østvik on norjalainen uransa lopettanut ampumahiihtäjä.


title: Gry Østvik

text: Østvik hiihti avausosuuden Norjan 3 x 5 kilometrin viestijoukkueissa, jotka saivat MM-hopeaa Chamonix'ssa 1984 ja Egg am Etzlissa 1985. Chamonix'n MM-kilpailuissa hän oli lisäksi pikakilpailussa viides.


title: Gry Østvik

text: Østvik voitti maailmancupin kokonaiskilpailun ensimmäisellä naisten maailmancupkaudella 1982–1983. Seuraavalla kaudella hän oli kokonaispisteissä kolmas.


title: Orrengrund

text: Orrengrund on Pernajan saaristossa Loviisasta noin 24 kilometriä eteläkaakkoon sijaitseva noin kilometrin pituinen kapea kalliosaari jolla kasvaa havumetsää. Saarella sijaitsee tunnusmajakka, luotsiasema ja loisto. Saarella on aiemmin ollut puolustusvoimien varuskunta ja siellä on edelleen rannikkopatteriston tykkejä. Saarella toimi vuodesta 1996 alkaen myös merivartioasema avoveden aikana.


title: Orrengrund

text: Orrengrundin vuonna 1858 rakennettu tunnusmajakka jonka on suunnitellut arkkitehti Jean Wiik on 22,6 metriä korkea. Tornin 15 metriä korkea alaosa on nelikulmainen ja muurattu luonnonkivistä. Noin 6 metriä korkea yläosa oli alun perin puinen mutta se korvattiin 1920-luvulla valetulla betonitornilla. Yläosa on nykyisin maalattu vaaleanpunaiseksi ja siinä on peltikatto. Tornia käytetään puolustusvoimien tilapäisenä tulenjohto- ja tähystystornina. Aiemmin tornissa oli luotsien tähystämö ja vahtihuone, tornissa oli myös armeijan meri ja ilmavalvonta asema.


title: Orrengrund

text: Ensimmäinen tunnusmajakka rakennettiin Orrengrundiin jo vuonna 1760 ja se korvattiin uudella pookilla vuonna 1838. Tämä pooki sortui kuitenkin jo parinkymmenen vuoden kuluttua ja se korvattiin sitten nykyisellä tunnusmajakalla.


title: Orrengrund

text: Ensimmäinen luotsivartiotupa rakennettiin Orrengrundiin vuonna 1802 ja se uusittiin 1820 ja 1874. 1800-luvun lopulla Orrengrundissa päivysti luotsivanhin ja kuusi luotsia. Uusi luotsiasema rakennettiin 1913. Nykyisen luotsiaseman kaksikerroksinen puurakennus valmistui 1925 ja sen viereen valmistui 1957 viisikerroksinen uusi luotsiasemarakennus jota on vielä laajennettu 1990-luvulla. Luotsiasemalla on myös oma aallonmurtajalla suojattu satama.


title: Orrengrund

text: Orrengrundin länsikärjessä oleva vuonna 1903 rakennettu loisto koostuu graniittijalustalla olevasta 4,5 metriä korkeasta betonirungosta jonka huipulla on valurautainen loistokoppi.


title: Norjan juutalaiset

text: Norjan juutalaiset ovat nimensä mukaisesti Norjassa asuvia juutalaisia. Juutalaisia asuu Norjassa arviolta noin 2 000. Maan kaksi juutalaisyhteisöä sijaitsevat Oslossa ja Trondheimissa. Oslon yhteisössä on noin 800 jäsentä ja Trondheimin yhteisössä 160. Loput eivät kuulu kumpaankaan yhteisöön.


title: Norjan juutalaiset

text: Vuonna 1814 käyttöön tulleessa Norjan ensimmäisessä perustuslaissa juutalaisten asettuminen maahan kiellettiin. Juutalaisten asettuminen maahan sallittiin parlamentin kautta vasta vuonna 1851. Yksi muutosta ajaneista oli runoilija Henrik Wergeland. Vuoteen 1875 mennessä Norjassa oli vain 34 juutalaista ja suurin osa heistä oli tullut Saksasta. Suurempi maahanmuutto alkoi vasta vuonna 1880 Venäjän keisarikunnasta, josta juutalaiset pakenivat siellä syttyneitä pogromeja. Juutalaisia tuli etenkin tuolloin Venäjään kuuluneista Liettuasta ja Puolasta. Vuoteen 1905 mennessä heitä oli maassa noin 1 200 ja heitä asui 64:llä eri paikkakunnalla. Suurimmat keskittymät olivat Oslossa ja Trondheimissa.


title: Norjan juutalaiset

text: Toisen maailmansodan syttyessä Norjassa oli noin 500 juutalaispakolaista, joista monet olivat matkalla Yhdysvaltoihin. Juutalaisten kokonaismäärä maassa oli noin 2 200. Natsi-Saksa hyökkäsi Norjaan huhtikuussa 1940 ja maa miehitettiin vielä saman vuoden aikana. Juutalaisten pidätykset alkoivat heti miehityksen alussa, mutta aluksi pidätysten syy oli lähinnä kommunistien tukeminen tai natsien julkinen vastustaminen. Vuoden 1941 aikana ja siitä eteenpäin pidätettyjä juutalaisia alettiin lähettämään keskitysleireille. Marraskuussa 1942 poliisi pidätti 532 juutalaista maan suurimmassa poliisioperaatiossa siihen mennessä. Pidätetyt lähetettiin Stettiniin ja sitä kautta Auschwitzin keskitysleirille. Kaiken kaikkiaan Norjan juutalaisista 766 surmattiin saksalaismiehityksen aikana. Suurin osa selvinneistä oli paennut Ruotsin puolelle, josta he palasivat sodan loputtua.


title: Norjan juutalaiset

text: Suhteellisen lyhyestä historiastaan maassa huolimatta juutalaiset ovat sopeutuneet Norjan yhteiskuntaan. Tunnettuja Norjan juutalaisia ovat esimerkiksi parlamentin puhemiehenä toiminut Jo Benkow, pianisti Robert Levin, korkeimman oikeuden tuomari Charles Philipson ja sosiaalilääketieteen professori Berthold Grünfeld.


title: Norjan juutalaiset

text: Norjassa toimii nykyisin kaksi synagogaa, yksi Oslossa ja yksi Trondheimissa. Oslon rabbi toimii myös Trondheimin rabbina. Molemmat synagogista ovat ortodoksijuutalaisia, eli niissä on esimerkiksi erilliset tilat naisille. Oslon synagogan vieressä toimii juutalaisten yhteisötalo, josta voi ostaa esimerkiksi pakastettua košer-lihaa. Eläinten rituaaliteurastus on Norjassa laitonta.


title: Kjell Richard Nygård

text: Kjell Richard Nygård (s. 4. tammikuuta 1978 Oslo) on norjalainen entinen jääkiekkoilija.


title: Kjell Richard Nygård

text: Nygård edusti koko uransa ajan vuosina 1996–2010 Norjan pääsarjassa GET-ligaenissa pelaavaa Vålerengaa.


title: Kjell Richard Nygård

text: Norjan maajoukkueessa Nygård pelasi muun muassa neljästi MM-kisojen ylimmällä tasolla, sekä kolmesti I-divisioonassa.


title: Dhankutan piirikunta

text: Dhankutan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä.


title: Dhankutan piirikunta

text: Dhankutan piirikuntaa rajautuu etelässä Morangin ja Sunsarin, lännessä Udayapurin ja Bhojpurin, pohjoisessa Sankhuwasabhan sekä idässä Terhathumin ja Panchtharin piirikuntaan.


title: Dhankutan piirikunta

text: Dhankutan piirikunnassa asui vuonna 2011 yhteensä 163 412 henkeä (166 479 as. vuonna 2001). Piirikunnan pinta-ala on 891 neliökilometriä ja väestötiheys 183 as./km. Hallinnollinen keskus on Dhankutan kaupunki (28 364 as., 2011), joka sijaitsee linnuntietä vajaa 220 kilometriä Kathmandusta itäkaakkoon. Dhankutan piirikunta on Dhankutan kaupungin lisäksi jaettu 34 kyläyhteisöön (VDC).


title: Dhankutan piirikunta

text: Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 3,7 % sisällytetään alempaan trooppiseen, 44,7 % ylempään trooppiseen, 46,6 % subtrooppiseen ja 3,2 % lauhkeaan kasvillisuusvyöhykkeeseen kuuluvaksi. Dhankuta luetaan nepalilaisen teen päätuotantoalueisiin.


title: Erik Lund

text: Erik Lund (s. 3. heinäkuuta 1979 Fredrikstad) on norjalainen rugbynpelaaja, joka pelaa Ranskan toiseksi korkeimmalla sarjatasolla Biarritz Olympiquen joukkueessa, sekä Norjan maajoukkueessa. Lundin pelipaikka on tavallisesti lukko.


title: Erik Lund

text: 203 senttimetriä pitkä Lund on yksi Norjan historian ainoita rugbyammattilaisia, ja tärkeä vahvistus maajoukkueelle aina hänen kyetessä edustamaan maataan.


title: Erik Lund

text: Lundin veli Magnus Lund on myös rugbynpelaaja, mutta hän on syntynyt Manchesterissa ja edustaa kansainvälisellä tasolla synnyinmaataan Englantia.


title: Panchtharin piirikunta

text: Panchtharin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä, linnuntietä 250 kilometriä Kathmandusta itäkaakkoon.


title: Panchtharin piirikunta

text: Piirikuntaa rajaa idässä Intian Sikkimin osavaltio. Naapuripiirikuntia ovat etelässä Ilam ja Morang, lännessä Dhankuta ja Terhathum sekä pohjoisessa Taplejungin piirikunta.


title: Panchtharin piirikunta

text: Panchtharin piirikunnassa asui vuonna 2011 yhteensä 191 817 ihmistä (202 056 as. vuonna 2001). Piirikunnan pinta-ala on 1 241 neliökilometriä ja väestötiheys 155 as./km. Hallinnollinen keskus on Phidim (17 399 as., 2011), josta kasvatettiin toukokuussa 2014 alueliitoksella piirikunnan ensimmäinen kaupunki.


title: Panchtharin piirikunta

text: Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 18,3 % ylempään trooppiseen, 52,6 % subtrooppiseen, 23,9 % lauhkeaan, 4,7 % subalpiiniseen ja 0,4 % alpiiniseen kasvillisuusvyöhykkeeseen sekä hitunen (0,0 %) vesistöihin kuuluvaksi. Panchthar kuuluu nepalilaisen teen päätuotantoalueisiin.


title: Fort Nya Korsholm

text: Fort Nya Korsholm (suom. "Uuden Korsholman linnoitus") oli vuosina 1647–1654 Pohjois-Amerikassa Uuden Ruotsin siirtokunnassa toiminut linnoitus. Se sijaitsi pienellä Schuylkill-joen saarella nykyisen Philadelphian kaupungin alueella Yhdysvaltain Pennsylvaniassa. Nimensä linnoitus oli saanut Pohjanmaalla sijaitsevan Korsholman eli Mustasaaren pitäjän mukaan. Sen lähistöllä oli myös Vaasan kaupungin mukaan nimetty Nya Vasan asutus.


title: Fort Nya Korsholm

text: Fort Nya Korsholmin rakentaminen aloitettiin syksyllä 1646 Uuden Ruotsin kuvernöörinä toimineen Johan Printzin johdolla ja se valmistui helmikuussa 1647. Paikka oli mahdollisesti nykyään Province Island -nimellä tunnettu saari. Aluksi linnoitus käsitti vain muutamia asuinrakennuksia, mutta myöhemmin sen ympärille rakennettiin puinen varustus. Linnoituksen päällikkönä oli ilmeisesti siirtokunnan entinen kuvernööri Måns Nilsson Kling. Fort Nya Korsholmin päätarkoituksena oli toimia turkisten, viljan ja tupakan kauppapaikkana sekä samalla estää hollantilaisia käymästä kauppaa Delawarejoen länsipuolella mingo-heimon kanssa.


title: Fort Nya Korsholm

text: Vuonna 1648 hollantilaiset rakensivat lähistölle Fort Beversreede -nimisen linnoituksen, mutta ruotsalaiset kuitenkin sulkivat sen yhteyden joelle ja linnoitus hylättiin 1651. Fort Nya Korsholmista puolestaan luovuttiin vuonna 1654 yhdessä Delawarejoen suulla sijainneen Fort Nya Elfsborgin kanssa ja myöhemmin intiaanit polttivat sen. Nykyään linnoituksesta ei enää ole jäljellä näkyviä merkkejä.


title: Joe King

text: Joe King voi tarkoittaa ainakin seuraavia henkilöitä:


title: Pauliina Vilponen

text: Pauliina Vilponen (s. 20. helmikuuta 1992) on suomalainen lentopalloilija, joka pelaa LP Viestissä toimien joukkueen kapteenina. Naisten A-maajoukkueessa hän esiintyi ensimmäisen kerran toukokuussa 2010 Italiaa vastaan. Koulutukseltaan hän on oikeustieteen maisteri.


title: Siv Bråten Lunde

text: Siv Bråten Lunde (o.s. Bråten) on norjalainen uransa lopettanut ampumahiihtäjä.


title: Siv Bråten Lunde

text: Bråten Lunde saavutti MM-hopeaa normaalimatkalla (10 km) Falunissa 1986. Hän sijoittui MM-kilpailujen normaalimatkalla lisäksi kuudenneksi Chamonix'ssa 1984 sekä pikakilpailussa (5 km) viidenneksi Lahdessa 1987, kuudenneksi 1984, seitsemänneksi 1986 ja 12:nneksi Egg am Etzlissä 1985.


title: Siv Bråten Lunde

text: Bråten Lunde saavutti 3 × 5 kilometrin viestissä MM-hopeaa 1984 ja 1985 sekä MM-pronssia1986 ja 1987 hiihtäen joka kerta toisen osuuden.


title: Siv Bråten Lunde

text: Bråten sijoittui toiseksi maailmancupin kokonaiskilpailussa kaudella 1982–1983.


title: Pyhäjoen kirkko

text: Pyhäjoen kirkko on Pyhäjoella sijaitseva, vuosina 1976–1977 betonista ja lohkopintaisesta kalkkihiekkatiilestä rakennettu torniton, pohjakaavaltaan lähes neliön muotoinen kirkko.


title: Pyhäjoen kirkko

text: Kirkko rakennettiin vuonna 1844 valmistuneen, mutta salaman sytyttämän tulipalon seurauksena vuonna 1974 tuhoutuneen vanhemman kirkon tilalle. Uuden kirkon suunnittelukilpailun voitti 161 ehdotuksen joukosta arkkitehtitoimisto KSOY:n laatima ehdotus. Kirkon pääovi on rakennuksen itäkulmassa, katto kohoaa alttaripäätyä kohti jyrkästi aina 20 metrin korkeuteen ja kuoripäähän tulee valoa suuresta etelän puolen ikkunasta. Lattia alenee pääovelta ensin koverana, mutta nousee sitten taas porrasteisena alttarille, jossa se on pääoven lattian tasalla. Sisäkatteena ovat puurimat, penkit ovat kulmittain alttariin nähden, tilat kuorolle ja orkesterille ovat siirrettäviä. Kirkossa on myös sakasti ja kappeli kirkollisia toimituksia varten. Kirkon pinta-ala on on 620 neliötä ja siellä on istumapaikkoja 426 + 150 hengelle. Kirkon 26-äänikertaiset urut oli valmistanut Urkurakentamo Tuomi Sotkamosta vuonna 1977. Alttarilla on risti ja itäseinällä taiteilija Kari Juvan akustinen tiilireliefi "Kymmenen neitsyttä". Erillinen kellotapuli on rakennettu 1739, sen kellot ovat vuosilta 1725 ja 1890.


title: Pyhäjoen kirkko

text: Palaneen vanhemman kirkon irtaimisto saatiin lähes kokonaan pelastettua ja sitä on esillä nykyisessä kirkossa, samoin kuin vaivaisukko ja vanha Konstantin Lagerstamin maalaama alttaritaulu "Jeesus Getsemanessa".


title: Alexander Søderlund

text: Alexander Toft Søderlund (s. 3. elokuuta 1987 Haugesund) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia.